open-index/open-wikipedia-markdown huggingface dataset:
ઘનશ્યામ નાયક

**ઘનશ્યામ પ્રભાકર નાયક** (૧૯૪૫-૨૦૨૧) ગુજરાતી મૂળના જાણીતા અભિનેતા, પાર્શ્વગાયક અને ડબિંગ કલાકાર હતા જેમને 'મુંબઇનો રંગલો' તરીકે પણ ઓળખવામાં આવે છે. રંગભૂમિ તેમજ ભવાઇ ઉપરાંત એમણે ઘણાં હિન્દી અને ગુજરાતી ચલચિત્રોમાં અભિનય કર્યો હતો. સબ ટીવી પર પ્રસારીત થતી દૈનિક ધારાવાહીક તારક મેહતા કા ઉલ્ટા ચશ્મામાં તેઓએ નટવરલાલ પ્રભાશંકર ઊંઢાઈવાલા (નટુ કાકા)નું પાત્ર ભજવ્યું હતું. તેઓ વર્ષોથી રંગભૂમિના 'રંગલો' શ્રેણીના ભવાઇ નાટકોમાં ભાગ લેતા હતા. 

## જીવન 
ઘનશ્યામ નાયકનો જન્મ ૧૨ મે ૧૯૪૫ના રોજ મહેસાણા જિલ્લાના વડનગર તાલુકાનાં ઊંઢાઈ ગામમાં થયેલો.

એકાદ વર્ષ પહેલા તેમને ગળાનાં કેન્સરનું નિદાન થયું હતું અને ૩ ઓક્ટોબર ૨૦૨૧ના રોજ એ જ કેન્સરના રોગના કારણે ટૂંકી માંદગી બાદ મુંબઈ ખાતે તેમનું અવસાન થયું હતું.

## કારકિર્દી 
તેમની સૌથી પહેલી ગુજરાતી ફિલ્મ વર્ષ ૧૯૬૮માં આવેલી 'હસ્તમેળાપ' હતી. રમેશ મહેતાની પણ આ પ્રથમ ફિલ્મ હતી. આ ફિલ્મમાં નરેશ કનોડિયા મુખ્ય કલાકાર હતા. જ્યારે મહેશ કનોડિયાનું સંગીત હતું. તેમને પાર્શ્વગાયક બનવા માટે મહેશ કનોડિયાએ પ્રોત્સાહિત કર્યાં હતા. ત્યાર બાદ 'વેલીને આવ્યાં ફૂલ' ફિલ્મમાં પણ તેમણે કામ કર્યું હતું અને આ જ ફિલ્મમાં 'છુક છુક છુક હું...ઉં... ડીંગો ડીંગો ડીંગો રમીએ રેલગાડી...' ગીત દ્વારા તેમની પાર્શ્વગાયક તરીકેની યાત્રા શરુ થઈ હતી. તેમણે તેમની કારકિર્દીનું આ પ્રથમ ગીત સુમન કલ્યાણપુર અને મહેશકુમાર સાથે ગાયું હતું. તેમણે ડોશીમાંના અવાજમાં 'દાદીમા અનાડી' ગીત ગાયું હતું. તેમની કારકિર્દીમાં તેમણે સુમન કલ્યાણપુર, મહેન્દ્ર કપૂર, આશા ભોંસલે, પ્રિતી સાગર સહિતના ખ્યાતનામ કલાકારો સાથે ગીતો ગાયા હતા જેમાં હાસ્ય ગીતોનો પણ સમાવેશ થાય છે. તેમના દ્વારા અભિનય કરાયેલું પ્રથમ હિન્દી ચલચિત્ર 'માસૂમ' હતું. જેમાં તેમણે બાળકલાકાર તરીકે કામ કરેલું.

### ટેલિવિઝન ધારાવાહિક 
*'મણીમટકું' (ગુજરાતી) મટકાલાલ તરીકે (મુખ્ય કલાકાર)
*'ફિલિપ્સ ટોપ ૧૦' મખ્ખન તરીકે
*'એક મહલ હો સપનો કા' મોહન તરીકે
*'સારથી' ઘનુ કાકા તરીકે
*'સારાભાઇ vs સારાભાઇ' (૨૦૦૬) વિઠ્ઠલ કાકા તરીકે
*'તારક મહેતા કા ઉલ્ટા ચશ્મા' (૨૦૦૮-૨૦૨૧) નટવરલાલ પ્રભાશંકર ઊંઢાઇવાલા - નટુકાકા તરીકે
*'છુટા છેડા' (૨૦૧૨) (ગુજરાતી)

### હિન્દી ચલચિત્રો 
## સંદર્ભ 
## બાહ્ય કડીઓ 
* 

શ્રેણી:ભારતીય ફિલ્મ અભિનેતાઓ
શ્રેણી:ગુજરાતી વ્યક્તિત્વ
શ્રેણી:ગુજરાતી ચલચિત્ર અભિનેતા
શ્રેણી:૨૦૨૧માં મૃત્યુ
શ્રેણી:૧૯૪૫માં જન્મ
રાગીણી

**રાગીણી** શાહ એ ગુજરાતી નાટ્યભૂમિ અને ગુજરાતી ફિલ્મો તથા ટીવી ધારાવાહિકોના જાણીતા અભિનેત્રી છે. 

## અભિનય
### ટેલીવિઝન 
# મોટીબા (ઇ ટીવી ગુજરાતી) પાત્ર મોટીબા
# સરસ્વતીચંદ્ર(સ્ટાર પ્લસ) પાત્ર દુર્ગાબા
# આતી રહેંગી બહારેં
# ચંદન કા પાલના રેશમ કી ડોર
# એક મહલ હો સપનોં કા
# મેરા સસુરાલ
# દીયા ઔર બાતી હમ
  
## બાહ્ય કડીઓ 
* 

શ્રેણી:અભિનેત્રી
શ્રેણી:ગુજરાતી કલાકાર
શ્રેણી:ગુજરાતી ચલચિત્ર અભિનેતા
શ્રેણી:ગુજરાતી અભિનેત્રી
રજનીબાળા

**રજનીબાળા** એ પંજાબી મૂળ ધરાવતી ગુજરાતી ફિલ્મોની અભિનેત્રી હતી. તેમનું મૂળ વતન અમૃતસર, પંજાબ હતું. પિતા સાથે જામનગર આવીને વસવાટ કરનાર રજનીબાળાએ ગુજરાતના "માઉસ ટ્રેપ" ગણાતા એવા "પ્રિત પિયુને પાનેતર"ના ૮૦૦૦ શોમાંથી ૨૫૦થી વધુ શોમાં અભિનય આપ્યો હતો.

રજનીબાળા પંજાબી હોવા છતાં તેમની જીભમાં ગુજરાતી ભાષા એટલી હદે વણાઈ ગઈ હતી કે કાઠીયાવાડી લહેકામાં તેમની અને રમેશ મહેતાની જોડી એક જમાનાની નંબર-૧ જોડી બની ગઈ હતી. ગુજરાતી ફિલ્મામાં વિદુષીના રોલમાં જાણીતી કલાકાર મંજરી દેસાઈના મૃત્યુ પછી રજનીબાળાએ આ સ્થાન મેળવ્યું હતું. તેમની છેલ્લી ક્ષણોમાં તેમના મોટા બહેન રાજકુમારી તેમની સાથે રહ્યા હતા. તેઓ તેમના પતિ મોહન શર્મા સાથે મુંબઈ રહેતા હતા અને ૬ ડિસેમ્બર, ૨૦૧૦માં તેમનું બ્રેઈન હેમરેજથી મૃત્યુ થયું હતું.

## બાહ્ય કડીઓ
* IMDB પર રજનીબાળાની વિગતો
## સંદર્ભ
શ્રેણી:અભિનેત્રી
શ્રેણી:ગુજરાતી કલાકાર
શ્રેણી:૨૦૧૦માં મૃત્યુ
ઇવૂડ્ પાર્ક

**ઇવૂડ્ પાર્ક**, ઇંગ્લેન્ડનાં બ્લેકબર્ન સ્થિત એક ફૂટબોલ મેદાન છે. આ બ્લેકબર્ન રોવર્સ ફૂટબૉલ ક્લબનું ઘરેલુ મેદાન છે, જે ૩૧,૩૬૭ લોકોની બેઠક ક્ષમતા ધરાવે છે.

## સંદર્ભ 
## બાહ્ય કડીઓ 
{{ sister
| position = {}
| project  = commons
| text     = વિકિમીડિયા કૉમન્સ પર ***{{{2|{}}}}*** {}.  
}}
* ઇવૂડ્ પાર્ક પર સ્ટેડિયમ માર્ગદર્શિકા લેખ
* ઇવૂડ્ પાર્ક 
શ્રેણી:ઇંગ્લેન્ડનાં ફૂટબોલ મેદાન
સાર્વભૌમ દેશોના રાષ્ટ્રધ્વજોની ચિત્રગેલેરી

આ **સાર્વભૌમ દેશોના રાષ્ટ્રધ્વજોની ચિત્રગેલેરી** સંયુક્ત રાષ્ટ્રસંઘના સભ્ય દેશોની યાદી પરના સાર્વભૌમ રાષ્ટ્રોના રાષ્ટ્રધ્વજ દર્શાવે છે. દરેક ધ્વજ ધ્વજસ્થંભ ધ્વજની ડાબી બાજુએ રહે તે રીતે ચિત્રિત કરવામાં આવ્યો છે, જો કે ઈરાન, ઈરાક અને સાઉદી અરેબિયાના ધ્વજો અપવાદ છે. આ ધ્વજો ધ્વજસ્થંભ ધ્વજની જમણી બાજુ રહે એ રીતે ચિત્રિત કરવામાં આવ્યા છે.

__NOTOC__

## સંયુક્ત રાષ્ટ્રસંઘના સભ્ય અને નિરીક્ષક દેશો
### A
### B
### C
### D
### E
### F
### G
### H
### I
### J
### K
### L
### M
### N
### O
### P
### Q
### R
### S
### T
### U
### V
### Y
### Z
## અન્ય રાષ્ટ્રો
## બાહ્ય કડીઓ 
શ્રેણી:રાષ્ટ્રધ્વજો
સંયુક્ત રાષ્ટ્રસંઘના સભ્ય દેશોની યાદી

**સંયુક્ત રાષ્ટ્રસંઘ**ના સભ્ય દેશોની સંખ્યા ૧૯૩ છે. 

## વર્તમાન સભ્યો
નીચેની યાદીમાં વર્તમાન સભ્ય દેશો અને તેની સંયુક્ત રાષ્ટ્રસંઘમાં જોડાયા તારીખ આપેલી છે.

રાષ્ટ્રસંઘના મૂળ સભ્યોને ભૂરા રંગની પશ્ચાદ્ભૂમિકા અને **ઘાટા અક્ષરો** દ્વારા દર્શાવાયા છે.

## સંદર્ભો
## નોંધ
શ્રેણી:વિશ્વ
અફઘાનિસ્તાનનો રાષ્ટ્રધ્વજ

અફઘાનિસ્તાનના રાષ્ટ્રધ્વજમાં કાળો, લાલ, અને લીલા રંગનાં ઊભા ત્રણ પટ્ટા તથા વચ્ચે રાષ્ટ્રચિહ્ન જે અફઘાનિસ્તાનનાં પ્રાચિન ચિહ્ન મક્કા તરફ મહેરાબ વાળી મસ્જીદ છે.

## ધ્વજ ભાવના
કાળો રંગ ભૂતકાળનું, લાલ રંગ સ્વતંત્રતા માટેનાં લોહિયાળ જંગનું (ત્રીજું એંગ્લો-અફઘાન યુદ્ધ) અને લીલો રંગ ઉજ્જવળ ભવિષ્યનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:અફઘાનિસ્તાન
આલ્બેનિયાનો રાષ્ટ્રધ્વજ

**આલ્બેનિયાનો રાષ્ટ્રધ્વજ** (આલ્બેનિયન ભાષા: *Flamuri i Shqipërisë*), લાલ પટમાં ખુલ્લી પાંખોવાળું દ્વિમુખી ગરુડનું છાયાચિત્ર ધરાવે છે.

## ધ્વજ ભાવના
ગરુડ એ આલ્બેનિયન લોકોનું રાષ્ટ્રિય અને પ્રાચીન ચિહ્ન છે અને તે મધ્યકાળમાં આલ્બેનિયાનાં કેટલાયે રાજવી ખાનદાનો દ્વારા પરંપરાગત કુળચિહ્ન તરીકે વપરાતું, લાલ પટમાં દ્વિમુખી ગરુડ તે ખાનદાનોની ઓટ્ટોમન સામ્રાજ્ય વિરુદ્ધ બળવાની આગેવાનીના વખતથી પ્રસિદ્ધ બન્યું. જે બળવાના પરીણામે ૧૪૪૩ થી ૧૪૭૮ વચ્ચે આલ્બેનિયાનાં કેટલાક પ્રાંત સ્વતંત્ર બન્યા હતા. 

શ્રેણી:રાષ્ટ્રધ્વજો
અલ્જીરીયાનો રાષ્ટ્રધ્વજ

**અલ્જીરીયાનો રાષ્ટ્રધ્વજ** (અરેબીક ભાષા: علم الجزائر, બર્બર ભાષા: Acenyal n Dzayer), લીલા અને સફેદ ઉભા પટ્ટાની મધ્યમાં લાલ ચાંદતારો.ધરાવે છે.

## ધ્વજ ભાવના
સફેદ રંગ શાંતિનું અને લીલો રંગ પ્રકૃતિનાં સૌંદર્યનું પ્રતિક છે. લાલ રંગ અલ્જીરીયન યુદ્ધના (૧૯૫૪ થી ૧૯૬૨) શહિદોનાં રક્તનું અને ચાંદતારો ઇસ્લામનું પ્રતિક છે.

શ્રેણી:રાષ્ટ્રધ્વજો
આર્જેન્ટીનાનો રાષ્ટ્રધ્વજ

**આર્જેન્ટીનાનો રાષ્ટ્રધ્વજ** બ્લુ, સફેદ અને બ્લુ એમ ત્રણ આડા પટ્ટાઓ અને વચ્ચે મે માસનો પીળો, ચમકતો સૂર્ય ધરાવે છે. 

## ધ્વજ ભાવના
પ્રચલીત માન્યતાનૂસાર આ ધ્વજના રંગો આકાશ, વાદળ અને સૂર્યને દર્શાવે છે.

શ્રેણી:રાષ્ટ્રધ્વજો
એન્ડોરાનો રાષ્ટ્રધ્વજ

**એન્ડોરાનો રાષ્ટ્રધ્વજ**  (કેટાલન ભાષા (Catalan): Bandera d'Andorra), બ્લુ, પીળો અને લાલ ત્રણ ઉભા પટ્ટાઓ અને મધ્ય પટ્ટામાં કુલચિહ્ન ધરાવે છે. વચલો પટ્ટો બાજુના બંન્ને પટ્ટા કરતાં ૧/૮ જેટલો વધુ પહોળો હોય છે.

## ધ્વજ ભાવના
ધ્વજની ડિઝાઈન આ નાનકડા રાષ્ટ્રની સ્વતંત્રતાનું રક્ષણ કરનાર ફ્રાન્સ અને સ્પેનના ધ્વજ સાથે સંકળાયેલ છે. ધ્વજનાં ત્રણ પટ્ટા ફ્રેન્ચ ત્રીરંગા સમાન છે અને વચ્ચેનો પહોળો પટ્ટો સ્પેનિશ ઝંડાને દર્શાવે છે. એન્ડોરાન ધ્વજનો બ્લુ અને લાલ રંગ ફ્રેન્ચ ધ્વજમાં પણ મળે છે તથા લાલ અને પીળો સ્પેનિશ ધ્વજનાં મુખ્ય રંગ છે. વચલા પટ્ટામાં રહેલા કુલચિહ્નમાંનું સૂત્ર Virtus Unita Fortior નો અર્થ *’સંગઠીત શક્તિ બળવત્તર હોય છે’* એવો થાય છે.

શ્રેણી:રાષ્ટ્રધ્વજો
અંગોલાનો રાષ્ટ્રધ્વજ

**અંગોલાનો રાષ્ટ્રધ્વજ** એક સરખા બે આડા પટ્ટા, ઉપર લાલ અને નીચે કાળો. વચ્ચે સોનેરી તારાસહિત દાંતાવાળું ચક્ર અને ધારિયું(પહોળો છરો) ધરાવે છે.

## ધ્વજ ભાવના
લાલ રંગ સ્વતંત્રતા સંઘર્ષ દરમિયાનના એન્ગોલન્સ લોકોના રક્ત છાંટણાઓનો અને કાળો રંગ તે આફ્રિકાનો ભાગ છે તે દર્શાવવા માટે છે. વચ્ચેનું ચક્ર કામદારો અને ઉદ્યોગનું તથા ધારિંયુ ખેડૂતવર્ગનું પ્રતિનિધિત્વ કરે છે. સોનેરી તારો ઉજ્જવળ ભવિષ્યનું પ્રતિક છે.

શ્રેણી:રાષ્ટ્રધ્વજો
એન્ટિગુઆ એન્ડ બાર્બુડાનો રાષ્ટ્રધ્વજ

**એન્ટિગુઆ એન્ડ બાર્બુડાનો રાષ્ટ્રધ્વજ** કાળી પાશ્ચાતભૂમિમાં ઉગતો સૂર્ય તથા લાલ, સફેદ અને બ્લુ રંગો ધરાવે છે.

## ધ્વજ ભાવના
ઉગતો સૂર્ય નવયુગનાં પ્રભાતનું ચિહ્ન છે. રંગોના ઘણા અર્થ છે પરંતુ સર્વમાન્ય અર્થ જોઈએ તો, કાળો રંગ આફ્રિકન પૂર્વજોનું, બ્લુ આશાનું, લાલ લોકોની ઊર્જા કે ગતિશીલતાનું પ્રતિક છે. પીળો, બ્લુ અને સફેદ રંગ ઊષાકાળના સમયનાં સૂર્ય, [આકાશ અને સમૂદ્રતટની રેતીનું પ્રતિક પણ છે. બ્લુ રંગ કેરેબિયન સાગરને પણ દર્શાવે છે. તે ઉપરાંત ધ્વજમાં આ રંગોની વી (V) આકારે ગોઠવણી વિજયની નિશાનીરૂપે પણ મનાય છે.   

શ્રેણી:રાષ્ટ્રધ્વજો
ઑસ્ટ્રેલિયાનો રાષ્ટ્રધ્વજ

**ઑસ્ટ્રેલિયાનો રાષ્ટ્રધ્વજ** બ્લુ રંગના ધ્વજના ધ્વજદંડ તરફના ઉપલા ચતુર્થ ભાગે યુનિયન ધ્વજ (બ્રિટિશ ધ્વજ) અને તેની નીચે મોટો સફેદ, સપ્તકોણીય તારો જે રાષ્ટ્ર સમૂહ તારા (Commonwealth Star) તરીકે ઓળખાય છે તથા સામેના ભાગમાં દક્ષિણી ક્રૂસ નક્ષત્ર (Southern Cross constellation) જે પાંચ સફેદ તારાઓ – એક નાનો પંચકોણીય તારો અને ચાર મોટા, સપ્તકોણીય તારાઓ વડે બનેલ છે.  

## ધ્વજ ભાવના
શ્રેણી:રાષ્ટ્રધ્વજો
ઑસ્ટ્રિયાનો રાષ્ટ્રધ્વજ

**ઑસ્ટ્રિયાનો રાષ્ટ્રધ્વજ** એક સરખા ત્રણ આડા પટ્ટા, લાલ, સફેદ અને લાલ, ધરાવે છે. 

## ધ્વજ ભાવના
લોકવાયકા પ્રમાણે આ ધ્વજ ઔસ્ટ્રિયાના ડ્યુક લિઓપોલ્ડ પંચમનો (૧૧૫૭-૧૧૯૪) આવિષ્કાર છે. જે તેમનાં દ્વારા ખેલાયેલા ધર્મયુદ્ધોની પ્રતિષ્ઠા સમાન છે. એક યુદ્ધ દરમિયાન તેમનો સફેદ યુદ્ધપોષાક સંપૂર્ણ રક્તરંજીત બની ગયો માત્ર કમરબંધ બાંધેલો તેટલું વસ્ત્ર સફેદ રહી ગયું. આમ લાલ-સફેદ-લાલનું જે સંયોજન બન્યું તે ત્યાર પછી તેમનું પ્રતિક બની રહ્યું.

શ્રેણી:રાષ્ટ્રધ્વજો
આર્મેનિયાનો રાષ્ટ્રધ્વજ

**આર્મેનિયાનો રાષ્ટ્રધ્વજ** ( આર્મેનિયન ભાષા: Եռագույն, Yeřaguyn), લાલ, બ્લુ, અને નારંગી એમ ત્રણ આડા પટ્ટાઓ.ધરાવે છે. 

## ધ્વજ ભાવના
ધ્વજના રંગોના ઘણા અર્થ કરાય છે. એક મતાનુસાર, લાલ રંગ આર્મેનિયન નરસંહારમાં માર્યા ગયેલા ૧૫ લાખ આર્મેનિયનના લોહીનું પ્રતિક છે. બ્લુ રંગ ચોખ્ખું આકાશ દર્શાવે છે અને નારંગી રંગ શૌર્યનું પ્રતિક છે.

દેશના બંધારણમાં અપાયેલી અધિકૃત વ્યાખ્યા પ્રમાણે લાલ રંગ આર્મેનિયાના ઉચ્ચપ્રદેશ, ટકી રહેવા માટેનો આર્મેનિયન લોકોનો અથાક સંઘર્ષ, ખ્રિસ્તી માન્યતામાં વિશ્વાસ અને આર્મેનિયાની સ્વતંત્રતા અને આઝાદીનું પ્રતીક છે. બ્લુ રંગ આર્મેનિયાના લોકોની શાંતિપૂર્ણ આકાશ નીચે રહેવા માટેની ઇચ્છાનું પ્રતિક છે અને નારંગી રંગ સર્જનાત્મક પ્રતિભા અને સખત મહેનત કરવાની પ્રકૃતિનું પ્રતીક છે.

## સંદર્ભો
શ્રેણી:રાષ્ટ્રધ્વજો
અઝેરબીજાનનો રાષ્ટ્રધ્વજ

**અઝેરબીજાનનો રાષ્ટ્રધ્વજ** (અઝેરબીજાની ભાષા: Azərbaycan bayrağı), બ્લુ, લાલ અને લીલા રંગના આડા ત્રણ પટ્ટા અને વચ્ચેના લાલ પટ્ટામાં સફેદ અર્ધચંદ્ર તથા અષ્ટકોણીય તારો ધરાવે છે. 

## ધ્વજ ભાવના
બ્લુ પટ્ટો તુર્કી વારસો દર્શાવે છે, લાલ રંગ આધૂનિક રાજ્ય અને લોકશાહીના વિકાસની પ્રગતિ દર્શાવે છે તથા લીલો પટ્ટો દેશનો ઇસ્લામિક સભ્યતા સાથેનો સંબંધ દર્શાવે છે. ચાંદ-તારો ઈસ્લામનું પ્રતિક છે જેમાં અષ્ટકોણીય તારો અરેબિક ભાષામાં દેશના નામનાં આઠ અક્ષરનું પ્રતિક છે. અન્ય એક વિચાર એવો પણ છે કે તારાનાં આઠે ખુણા દેશના તુર્કીક લોકોની આઠ શાખાઓનું પ્રતિનિધિત્વ કરે છે.

શ્રેણી:રાષ્ટ્રધ્વજો
બહામાનો રાષ્ટ્રધ્વજ

**બહામાનો રાષ્ટ્રધ્વજ** કાળા ત્રિકોણ સાથે સમૂદ્રી ભૂરો અને સોનેરી રંગની ત્રણ આડી પટ્ટીઓ ધરાવે છે. 

## ધ્વજ ભાવના
ધ્વજના રંગો સાંસ્કૃતિક, રાજકીય અને પ્રાદેશિક અર્થો ધરાવે છે. પીળો રંગ ટાપુના કિનારાઓ પરની સોનેરી રેતીનો - સાથે સાથે તે ટાપુ પરના અન્ય મહત્વના કુદરતી જમીની સ્રોતોનો પણ અછડતો ઉલ્લેખ કરે છે. – જ્યારે સમૂદ્રી ભૂરો રંગ 
દેશ આસપાસના સમૂદ્ર (ખાસ કરીને કેરેબિયન સાગર)ને સંક્ષેપમાં દર્શાવે છે. કાળો રંગ બહામાના લોકોની "મજબૂતાઇ", "ઉત્સાહ", અને "બળ" દર્શાવે છે. જ્યારે નિર્દેશિત ત્રિકોણ તેમની જમીન અને સમુદ્રમાંના વિપુલ કુદરતી સંસાધનો અને ખેતી કરવા માટેની તેમની "સાહસિક અને અડગ" પ્રકૃતિને ઉજાગર કરે છે.

## સંદર્ભો
શ્રેણી:રાષ્ટ્રધ્વજો
કેનેડાનો રાષ્ટ્રધ્વજ

કેનેડાનો રાષ્ટ્રધ્વજ સપ્રમાણ હોવાથી બંને બાજુએ એકસમાન લાગે છે. મેપલ લિફ નો ઉપયોગ કેનેડાના રાષ્ટ્રિય ચિહ્ન તરીકે આશરે ૩૦૦ વર્ષથી થાય છે. જ્યારે લાલ અને સફેદ એ જ્યૉર્જ પાંચમા દ્વારા નિયત કરાયેલ કેનેડાના સત્તાવાર રંગ હતા અને બાદમાં ઈ.સ. ૧૯૬૨માં કેનેડાની સરકારે પણ તેમને અપનાવ્યા.

શ્રેણી:રાષ્ટ્રધ્વજો
શ્રેણી:કેનેડા
ચીનનો રાષ્ટ્રધ્વજ

ચીનના રાષ્ટ્રધ્વજ બનવા માટે આશરે ૩,૦૦૦ જેટલી કૃતિઓ આવી હતી જેમાંથી ઝેન્ગ લીઆનસોન્ગની કૃતિ પસંદગી પામી અને તેને માન્યતા મળી હતી. 

## ધ્વજ ભાવના
લાલ રંગ સામ્યવાદી ક્રાંતિનું, પાંચ સોનેરી તારા ચીનના સામ્યવાદી પક્ષના નેતૃત્વના સમર્થનમાં લોકોની એકતાનું પ્રતિનિધિત્વ કરે છે. તારાની ગોઠવણ એ પણ સૂચવે છે કે એકતા કોઈકને કેન્દ્રીત હોવી જોઈએ. કેટલાક બિનસત્તાવાર અર્થઘટન એમ પણ સૂચવે છે કે પાંચ તારા દેશના સૌથી વધુ સંખ્યા ધરાવતા પાંચ વંશીય જૂથોના પ્રતિક છે. (હાન, મંચુ, મંગોલ, હુઇ અને તિબેટિયન).

## સંદર્ભ
શ્રેણી:રાષ્ટ્રધ્વજો
શ્રેણી:ચીન
મધ્ય આફ્રીકી ગણતંત્રનો રાષ્ટ્રધ્વજ

મધ્ય આફ્રીકી ગણતંત્રના રાષ્ટ્રધ્વજના આલેખનકાર બાર્થોલોમ્યુ બોગાન્ડાનું માનવું એમ હતું કે આફ્રીકા અને ફ્રાન્સએ સાથે મળીને ચાલવું એટલે તેમણે ફ્રાન્સના રાષ્ટ્રધ્વજના રંગો અને સમગ્ર આફ્રીકાના રંગો પીળો, લાલ અને લીલો એમનું મિશ્રણ કરી ધ્વજ બનાવ્યો.

## ધ્વજ ભાવના
સત્તાવાર રીતે લાલ રંગ આઝાદીની લડત દરમિયાન દેશના નાગરિકોએ વહાવેલા અને ભવિષ્યમાં દેશની રક્ષા માટે તત્પર નાગરિકોના વહેનારા રક્તનું, ભૂરો રંગ આકાશ અને આઝાદીનું, સફેદ શાંતિ અને ગૌરવનું, લીલો આશા અને શ્રદ્ધાનું, પીળો રંગ સહનશીલતાનું પ્રતિનિધિત્ત્વ કરે છે.

શ્રેણી:રાષ્ટ્રધ્વજો
કોલમ્બિયાનો રાષ્ટ્રધ્વજ

કોલમ્બિયાના ધ્વજ માટે કોઈ ચોક્કસ સત્તાવાર રંગોની ઝાંય નક્કી નથી કરાયેલ.

## ધ્વજ ભાવના
પીળો રંગ સૂર્ય, સાર્વભૌમત્વ અને ન્યાયનું, ભૂરો રંગ પાણીનું અને લાલ રંગ આઝાદી મેળવવા ચળવળકારોએ વહાવેલ રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
કોમોરોસનો રાષ્ટ્રધ્વજ

કોમોરોસના ધ્વજનું ચિત્રણ ઈ.સ. ૨૦૦૧માં નક્કી થયું હતું અને માન્યતા ઈ.સ. ૨૦૦૨માં મળી હતી. અર્ધચંદ્ર અને તારા ઈ.સ. ૧૯૭૫થી વિવિધ સ્વરૂપે દર્શાવાતા હતા.

## ધ્વજ ભાવના
ધ્વજમાં ચાર પટ્ટા છે જે દેશના ચાર ટાપુઓનું પ્રતિનિધિત્વ કરે છે, પીળો રંગ મોહેલીનો, સફેદ રંગ મયોટ્ટેનો, લાલ અંઝુઆનો, ભૂરો ગ્રાન્ડે કોમોરેનો તથા અર્ધ ચંદ્ર અને તારા ઇસ્લામનું પ્રતિનિધિત્વ કરે છે જે દેશનો મુખ્ય ધર્મ છે.

શ્રેણી:રાષ્ટ્રધ્વજો
કોંગોનું લોકતંત્રીય ગણતંત્રનો રાષ્ટ્રધ્વજ

કોંગોમાં છેલ્લા ૧૫ વર્ષમાં ત્રણ ધ્વજને સત્તાવાર માન્યતા મળી છે. હાલના ધ્વજને ઈ.સ. ૨૦૦૬માં માન્યતા મળી.

## ધ્વજ ભાવના
લાલ રંગ દેશના શહીદોના રક્તનું, પીળો રંગ દેશની સંપત્તિનું, તારો દેશના ઉજ્જવળ ભવિષ્યનું પ્રતિનિધિત્વ કરે છે.

## સંદર્ભ
શ્રેણી:રાષ્ટ્રધ્વજો
ચીલીનો રાષ્ટ્રધ્વજ

ચીલીમાં ૯ જુલાઈને ધ્વજ દિવસ તરીકે ઉજવવામાં આવે છે.

## ધ્વજ ભાવના
તારો આઝાદ રાષ્ટ્ર અથવા વૃદ્ધિ અને કીર્તિનું, ભૂરો આકાશ અને પ્રશાંત મહાસાગરનું, સફેદ હિમ આચ્છાદિત એન્ડીઝ પર્વતમાળાનું અને લાલ આઝાદી માટે વહાવેલ રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:ચીલી
કોસ્ટારિકાનો રાષ્ટ્રધ્વજ

કોસ્ટા રિકાના ધ્વજની મૂળ આકૃતિ ઈ.સ. ૧૮૪૮માં બનાવવામાં આવી હતી.

## ધ્વજ ભાવના
ભૂરો રંગ આકાશ, તક, સિદ્ધાંતવાદ અને ખંતનું, સફેદ રંગ શાંતિ, સુખ અને શાણપણનું અને લાલ રંગ દેશની સુરક્ષા માટે શહીદો વહાવેલ રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
ક્રોએશિયાનો રાષ્ટ્રધ્વજ

ક્રોએશિયાનો ધ્વજ ક્રોએશિયન સામ્રાજ્યના રંગ (લાલ અને સફેદ), સ્લોવેનિયન સામ્રાજ્યના રંગ (સફેદ અને ભૂરો) અને ડાલમેશિયન સામ્રાજ્યના રંગ (લાલ અને ભૂરો) નો સમાવેશ કરીને બનાવાયો છે. હાલનું ક્રોએશિયા ભૂતકાળના આ ત્રણે સામ્રાજ્યને આવરી લે છે.

ચિહ્નમાં લાલ અને સફેદ રંગના ચોકઠાં ક્રોએશિયાના સૂચક છે જ્યારે તેની ઉપર રહેલ તાજ દેશના વિવિધ પ્રદેશોનું પ્રતિનિધિત્વ કરે છે. (ડાબેથી જમણે ક્રોએશિયા, ડ્યુબ્રોવનિક, ડાલમેશિયા, ઈસ્ત્રિયા અને સ્લોવેનિયા).

શ્રેણી:રાષ્ટ્રધ્વજો
કમ્બોડીયાનો રાષ્ટ્રધ્વજ

કમ્બોડીયાનો રાષ્ટ્રધ્વજ ઈ.સ. ૧૯૪૮માં કમ્બોડીયાને આઝાદી મળી ત્યારે સ્વીકારવામાં આવ્યો.

દુનિયામાં બે જ રાષ્ટ્રધ્વજ જ કોઈ ઈમારતને ધ્વજમાં સ્થાન આપે છે તેમાં હાલનો કમ્બોડીયાનો રાષ્ટ્રધ્વજ અને અફઘાનિસ્તાનના રાષ્ટ્રધ્વજ છે.

## ધ્વજ ભાવના
ધ્વજમાં અંગકોર વાટ અખંડિતતા, ન્યાય અને પૌરાણિકતા, ભૂરો સ્વતંત્રતા, ભાઈચારો અને સહચર્ય તથા લાલ બહાદુરીનું પ્રતિનિધિત્વ કરે છે.

શ્રેણી:સ્ટબ
શ્રેણી:રાષ્ટ્રધ્વજો
કેપ વર્દુનો રાષ્ટ્રધ્વજ

કેપ વર્દુનો રાષ્ટ્રધ્વજ પોર્તુગિઝો પાસેથી સ્વતંત્રતાની લડત દરમિયાન અપનાવાયેલ ધ્વજના સ્થાને લેવામાં આવ્યો છે.

## ધ્વજ ભાવના
ધ્વજમાં આવેલા ૧૦ તારા દેશના મુખ્ય ટાપુઓ, ભૂરો મહાસાગર અને આકાશનું, સફેદ તથા લાલ પટ્ટીઓ સ્વતંત્રના માર્ગો તથા શાંતિ (સફેદ) અને પ્રયાસ (લાલ)નું પ્રતિનિધિત્વ કરે છે. તારાઓનો પીળો રંગ અને વર્તુળાકાર ગોઠવણ તથા ભૂરા રંગનો ખુલ્લો વિભાગ યુરોપના ધ્વજ સાથેની સમાનતા દર્શાવે છે.

શ્રેણી:રાષ્ટ્રધ્વજો
સાયપ્રસનો રાષ્ટ્રધ્વજ

સાયપ્રસમાં વસતી ગ્રીક અને તુર્કી પ્રજા વચ્ચેના લાંબા સંઘર્ષને ધ્યાનમાં લઈ અને ધ્વજમાં મોટા ભાગે શાંતિના પ્રતિકો સામેલ કરવામાં આવ્યા છે.

## ધ્વજ ભાવના
બે ઑલિવની ડાળખી અને સફેદ રંગ બંને તુર્ક અને ગ્રીક વચ્ચે શાંતિનું, દેશનું રેખાચિત્ર તાંબા રંગનું ટાપુ પર મોટા પ્રમાણમાં ઉપલબ્ધ તાંબુનું પ્રતિનિધિત્વ કરે છે.

શ્રેણી:રાષ્ટ્રધ્વજો
ક્યુબાનો રાષ્ટ્રધ્વજ

ક્યુબાનો ધ્વજ દેશને સ્પૅન પાસેથી આઝાદી મળી ત્યારબાદ માન્યતા પામ્યો.

## ધ્વજ ભાવના
ભૂરો રંગ આઝાદીની ચળવળ દરમિયાન દેશ જે ત્રણ ભાગોમાં વહેંચાયેલો હતો તેનું, સફેદ રંગ દેશભક્તિની શુદ્ધ ભાવનાનું, લાલ રંગ દેશને આઝાદી અપાવવા વહાવેલ [રક્ત]]નું અને તારો દેશની આઝાદીનું પ્રતિનિધિત્વ કરે છે.

શ્રેણી:રાષ્ટ્રધ્વજો
જેસર (તા. જેસર)

**જેસર** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લાના જેસર તાલુકામાં આવેલું ગામ અને તાલુકા મથક છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે નાળીળેર, ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## જાણીતા વ્યક્તિઓ 
* સનત મહેતા - ગુજરાતના ભૂતપૂર્વ નાણાં મંત્રી, રાજકારણી.

## સંદર્ભ
શ્રેણી:જેસર તાલુકો
શ્રેણી:ગુજરાતનાં તાલુકા મથકો
ડેનમાર્કનો રાષ્ટ્રધ્વજ

ડેનમાર્કના રાષ્ટ્રધ્વજમાં રહેલ સફેદ ક્રોસ મૂળભૂત રીતે ખ્રિસ્તી ધર્મ સૂચવે છે. ડેનમાર્ક પાસેથી પ્રેરણા લઈ અને અન્ય સ્કૅન્ડિનેવિઅન દેશોએ પણ ક્રોસને પોતાના ધ્વજમાં સ્થાન આપ્યું છે.

ધ્વજ પાછળની લોક વાયકા એવી છે કે ઇસ્ટોનિયા સાથેના ધર્મયુદ્ધ દરમિયાન ડેનમાર્કનું સૈન્ય હારતું હતું અને તેમણે પ્રભુને સહાય માટે પ્રાર્થના કરી અને ધ્વજ આકાશમાંથી પડ્યો અને સૈન્ય યુદ્ધ જીતી ગયું.

શ્રેણી:રાષ્ટ્રધ્વજો
જિબુટીનો રાષ્ટ્રધ્વજ

જિબુટીનો રાષ્ટ્રધ્વજ દેશને ફ્રાન્સ પાસેથી આઝાદી મળ્યા બાદ અસ્તિત્ત્વમાં આવ્યો.

## ધ્વજ ભાવના
આછો ભૂરો રંગ ઈસ્સા સોમાલિ જાતિના લોકોનું, આછો લીલો રંગ અફાર જાતિનું અને લાલ તારો ગ્રેટર સોમાલિયામાં વસતા સોમાલિ લોકોનું પ્રતિનિધિત્વ કરે છે.

શ્રેણી:રાષ્ટ્રધ્વજો
ડોમિનિકાનો રાષ્ટ્રધ્વજ

ડોમિનિકાનો રાષ્ટ્રધ્વજને માન્યતા મળ્યા બાદ તેમાં ત્રણ વખત નાના ફેરફારો થયા છે.

## ધ્વજ ભાવના
લીલો રંગ દેશની વિપુલ અને મૂલ્યવાન વનસ્પતિનું, ક્રોસ ખ્રિસ્તી ધર્મ અને પવિત્ર ટ્રિનિટિનું, ક્રોસના રંગ પીળો, કાળો અને સફેદ મૂળ વતની ઈન્ડિયનોનું, ફળદ્રુપ જમીનનું અને નિર્મળ પાણીનું, દસ તારા દસ મહાન સંતોનું, લાલ વર્તુળ સામાજિક ન્યાયનું અને પોપટ એ ડોમિનિકાની સ્થાનિક લુપ્ત થતી પ્રજાતિનું પ્રતિનિધિત્વ કરે છે.

શ્રેણી:રાષ્ટ્રધ્વજો
ડોમિનિકન ગણતંત્રનો રાષ્ટ્રધ્વજ

ડોમિનિકન ગણતંત્રના રાષ્ટ્રધ્વજના કેન્દ્રમાં રાષ્ટ્રચિહ્ન છે. ધ્વજનો ભૂરો રંગ આઝાદીનું, લાલ રંગ નાયકોના રક્તનું અને સફેદ રંગ મોક્ષનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઝેક ગણરાજ્યનો રાષ્ટ્રધ્વજ

ઝેક ગણરાજ્યનો રાષ્ટ્રધ્વજ ઝેકોસ્લોવેકિયા જેવો જ છે અને તેના વિસર્જન બાદ અપનાવાયેલ છે. સ્લોવાકીયાએ પોતાનો અલગ ધ્વજ અપનાવ્યો છે. આ ધ્વજ પોલેન્ડના રાષ્ટ્રધ્વજ અને ઑસ્ટ્રિયાનો રાષ્ટ્રધ્વજ જેવો જ હોવાથી ગેરસમજ ટાળવા ભૂરો ત્રિકોણ ઉમેરવામાં આવ્યો.

## ધ્વજ ભાવના
મૂળ રંગો લાલ અને સફેદ બોહેમિયાના ધ્વજ પરથી લેવાયા છે અને તેનું પ્રતિનિધિત્વ કરે છે.

શ્રેણી:રાષ્ટ્રધ્વજો
પૂર્વ તિમોરનો રાષ્ટ્રધ્વજ

પૂર્વ તિમોરનો રાષ્ટ્રધ્વજ ઈ.સ. ૧૯૭૫માં સ્વીકારાયો પણ તેની સત્તાવાર સ્વીકૃતી ઈસ ૨૦૦૨માં મળી.

## ધ્વજ ભાવના
પીળો રંગ પૂર્વ તિમોરના ઇતિહાસમાં રહેલી સંસ્થાનવાદની નિશાનિઓનું, કાળો રંગ ઐતિહાસિક અને કોઈપણ પ્રકારના સત્યને બહાર આવતા અટકાવતા પ્રયાસોથી પર ઉઠવાનું, લાલ રંગ આઝાદી મેળવવા કરાયેલ સંઘર્ષનું અને તારો દોરવણી આપતા પ્રકાશનું અને તેનો સફેદ રંગ શાંતિનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઈક્વેડોરનો રાષ્ટ્રધ્વજ

ઈક્વેડોરનો રાષ્ટ્રધ્વજ દેશને સ્પેનની ગુલામીમાંથી મુક્તિ બાદ અપનાવાયો. સ્વતંત્રતા સંગ્રામના શરૂઆતના દિવસોમાં સાદો લાલ ધ્વજ જ અપનાવાયો હતો જે બાદમાં બદલી અને હાલનો ધ્વજ વપરાશમાં આવ્યો હતો.

## ધ્વજ ભાવના
પીળો રંગ વિવિધ પાક અને ફળદ્રુપ જમીનનું, ભૂરો રંગ મહાસાગર અને ખુલ્લા આકાશનું, લાલ રંગ દેશની આઝાદી માટે શહીદોએ વહાવેલ રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
બેલારુસનો રાષ્ટ્રધ્વજ

**બેલારુસનો રાષ્ટ્રધ્વજ** (બેલારુસી ભાષા: Сцяг Беларусі, *Sciah Bielarusi*; રશિયન ભાષા: Флаг Беларуси, *Flag Belarusi*), લાલ અને લીલા રંગના બે આડા પટ્ટા અને નેફાના ભાગમાં સફેદ પૃષ્ઠભૂમિમાં લાલ રંગની સુશોભિત ભાત ધરાવે છે. 

## ધ્વજ ભાવના
## સંદર્ભ
શ્રેણી:રાષ્ટ્રધ્વજો
ચૅડનો રાષ્ટ્રધ્વજ

ભૂતકાળમાં આ ધ્વજ ભૂરાના સ્થાને લીલો પટ્ટો ધરાવતો હતો જે માલીના રાષ્ટ્રધ્વજ સાથે ગેરસમજ ન થાય માટે બદલવામાં આવ્યો. ધ્વજની મૂળભૂત સંરચના રોમાનિયાના રાષ્ટ્રધ્વજ અને એન્ડોરાના રાષ્ટ્રધ્વજ જેવી જ છે.

## ધ્વજ ભાવના
સત્તાવાર રીતે ભૂરો આકાશ, આશા અને પાણીનું, પીળો સૂર્ય અને દેશના ઉત્તરમાં આવેલ રણ વિસ્તારનું અને લાલ વૃદ્ધિ, એકતા, બલિદાન અને દેશની આઝાદી માટે વહાવેલ રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
કેમરૂનનો રાષ્ટ્રધ્વજ

કેમેરૂનના આ રાષ્ટ્રધ્વજને માન્યતા કેમેરૂનના એકીકરણ બાદ ઈ.સ. ૧૯૭૫માં મળી.

## ધ્વજ ભાવના
લાલ રંગ એકતા અને તારો એકતાનું પ્રતિક, પીળો રંગ સૂર્ય અને દેશના ઉત્તરમાં આવેલ સવાના તથા લીલો જંગલ અને દેશના દક્ષિણ વિસ્તારનું પ્રતિનિધિત્વ કરે છે.

શ્રેણી:રાષ્ટ્રધ્વજો
કોંગોનું ગણતંત્રનો રાષ્ટ્રધ્વજ

કોંગોનો હાલનો ધ્વજ ફ્રાન્સ પાસેથી આઝાદી મળ્યા બાદ ઈ.સ. ૧૯૫૯માં લાગુ કરાયો હતો જે ઈ.સ. ૧૯૭૦ સુધી માન્ય રહ્યો હતો ત્યારબાદ સરકાર બદલાતાં તેણે ધ્વજ બદલી નાખેલ. ઈ.સ. ૧૯૯૧માં ફરીથી લોકશાહી સ્થપાતાં ફરીથી મૂળ ધ્વજ માન્ય કરાયો હતો.

## ધ્વજ ભાવના
સત્તાવાર રીતે લીલો રંગ દેશની ખેતી અને જંગલોનું, પીળો રંગ કોંગોના લોકોની મિત્રતા અને ખાનદાનીનું પ્રતિનિધિત્વ કરે છે. લાલ રંગની કોઈ સત્તાવાર મતલબ નથી અપાયો. લીલો, પીળો અને લાલ એ આફ્રિકા ખંડનું પ્રતિનિધિત્વ કરે છે.

શ્રેણી:રાષ્ટ્રધ્વજો
બાર્બાડોસનો રાષ્ટ્રધ્વજ

બાર્બાડોસનો રાષ્ટ્રધ્વજ ૨:૧ના પ્રમાણમાં બંન્ને બાજુ બે ચળકતા ઘેરા વાદળી રંગના ઊભા પટ્ટા અને વચ્ચે સોનેરી રંગનો પટ્ટો તથા વચલા સોનેરી પટ્ટામાં કાળા રંગનું ત્રિશૂળ ધરાવે છે. 

## ધ્વજ ભાવના
બંન્ને બાજુ બે ચળકતા ઘેરા વાદળી રંગના ઊભા પટ્ટા સમૂદ્રને તથા વચ્ચેનો સોનેરી પટ્ટો ટાપુની સોનેરી રેતીને દર્શાવે છે. કાળી ત્રિશૂળ (Trident) જેવી આકૃત્તિ બાર્બાડોસના વસાહતી બિલ્લામાંથી લેવામાં આવી છે. જ્યાં આ ત્રિશૂળાકૃત્તિ બાર્બાડોસ પર રોમન બ્રિટાનિયાનો કબજો દર્શાવતી હતી અને હવે એ નીચેથી તૂટેલી ત્રિશૂળાકૃત્તિ રોમન બ્રિટાનિયાથી દેશની મુક્તિ દર્શાવે છે. ઉપરાંત ત્રિશૂળના ત્રણ પાંખીયા લોકશાહીના ત્રણ સિદ્ધાંતો, સરકાર (૧) લોકો દ્વારા, (૨) લોકો માટે અને (૩) લોકો વડે, દર્શાવે છે. 

## સંદર્ભો
શ્રેણી:રાષ્ટ્રધ્વજો
દિવાળીબેન ભીલ

**દિવાળીબેન પુંજાભાઇ ભીલ** અથવા **દિવાળીબેન પુંજાભાઇ લઢિયા** (૨ જૂન ૧૯૪૩ – ૧૯ મે ૨૦૧૬) એ *ગુજરાતની કોયલ* તરીકે જાણીતા લોકગાયિકા અને પાર્શ્વગાયિકા હતા. ૧૯૯૦માં તેમને ભારત સરકાર દ્વારા પદ્મશ્રી પુરસ્કારથી સન્માનિત કરવામાં આવ્યા હતા.

## પ્રારંભિક જીવન 
તેમનો જન્મ અમરેલી જિલ્લાના ધારી તાલુકાના દલખાણીયા ગામમાં થયો હતો. તેમની મૂળ અટક લઢિયા હતી. તેમણે પ્રાથમિક શિક્ષણ અધૂરું છોડ્યું હતું. નવ વરસની ઉંમરે પિતાને જુનાગઢ રેલ્વેમાં નોકરી મળવાથી એમની સાથે જુનાગઢ આવ્યા. નવ વર્ષની ઉંમરે રાજકોટમાં તેમના લગ્ન થયા હતા, પરંતુ મતભેદોને કારણે એમનું લગ્ન-જીવન ફક્ત બે દિવસ ટક્યું હતું. તેમણે ફરી ક્યારેય લગ્ન કર્યા નહિ. વીસ વર્ષની આસપાસ તેમને એક હોસ્પિટલમાં નોકરી મળી અને દસ વર્ષ સુધી ત્યાં કામ કર્યું. બાદમાં તેમણે જૂનાગઢ પબ્લિક હોસ્પિટલના નર્સિંગ ક્વાટર્સમાં ઘરેલુ સહાયક (રસોઈ બનાવનાર) તરીકે કામ કર્યું હતું. ૧૯૯૦માં એમને ભારત સરકારના ચોથા સર્વોચ્ચ પુરસ્કાર પદ્મશ્રી સન્માન વડે સન્માનિત કરવામાં આવ્યા હતા. ગુજરાત સરકારે તેમને *ગુજરાત ગૌરવ પુરસ્કાર* એનાયત કર્યો હતો. ૨૦૧૧માં તેમને *કવિ કાગ પુરસ્કાર* પણ પ્રાપ્ત થયો હતો.

## સર્જન 
દિવાળીબેને સંગીતમાં કોઈ ઔપચારિક શિક્ષણ મેળવ્યું ન હતું.

તેમણે મોટી સંખ્યામાં લોક ગીતો, ગરબા, ભજન અને ગુજરાતી ચલચિત્રોના ગીતો ગાયા હતા અને તેની ઓડિયો કેસેટ પણ બહાર પાડી હતી. ૨૦૦૧માં બહાર પડેલ સંગીત આલ્બમ *મનના મંજીરા* દ્વારા તેમને લોકપ્રિયતા મળી હતી. "મારે ટોડલે બેઠો મોર", "સોના વાટકડી રે કેસર ઘોળ્યા વાલમિયા", "વાગે છે રે વાગે છે, વૃંદાવન મોરલી વાગે છે", "રામના બાણ વાગ્યા; હરિના બાણ વાગ્યા રે", "હાલોને કાઠિયાવડી રે", "કોકિલકંઠી", "હું તો કાગળિયાં લખી લખી થાકી", "વરસે વરસે અષાઢી કેરે મેઘ" અને ગુજરાતી ચલચિત્ર, *હાલો ગામડે જઈયે*નું "ચેલૈયા કુંવર ખમ્મા ખમ્મા રે" આલ્બમના અન્ય કેટલાક નોંધપાત્ર ગીતો હતા. તેમણે હેમુ ગઢવી, લાખાભાઈ ગઢવી, ઈસ્માઈલ વાલેરા, વેલજીભાઈ ગજ્જર, કરસન સાગઠિયા, પ્રફુલ્લ દવે, ભીખુદાન ગઢવી, ઉષા મંગેશકર, દમયંતિ બરડાઈ, મુરલી મેઘાણી અને આનંદકુમાર જેવા અનેક સંગીતકારો અને ગાયકો સાથે કામ કર્યું હતું.

### કેટલાક ચલચિત્રો 
## મૃત્યુ 
૧૯ મે ૨૦૧૬ના રોજ લાંબી બિમારીને કારણે તેમનું મૃત્યુ થયું હતું.

## સંદર્ભ 
## બાહ્ય કડીઓ 
* 

શ્રેણી:ગાયિકા
શ્રેણી:ગુજરાતી કલાકાર
શ્રેણી:પદ્મશ્રી પુરસ્કાર વિજેતાઓ
શ્રેણી:૧૯૪૩માં જન્મ
શ્રેણી:૨૦૧૬માં મૃત્યુ
એરિટ્રિયાનો રાષ્ટ્રધ્વજ

એરિટ્રિયાના રાષ્ટ્રધ્વજમાં રહેલ રાજચિહ્ન મૂળ ઈસ ૧૯૫૨માં બનાવાયેલ ધ્વજમાંથી લેવાઈ છે જે સંયુક્ત રાષ્ટ્રસંઘના ધ્વજથી પ્રેરિત છે.

## ધ્વજ ભાવના
ધ્વજનો લીલો રંગ દેશની ખેતી અને પશુસંપત્તિનું, ભૂરો રંગ સમુદ્રનું અને લાલ રંગ આઝાદીની લડાઈમાં વહાવેલા રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઈસ્ટોનિયાનો રાષ્ટ્રધ્વજ

ઈસ્ટોનિયાનો રાષ્ટ્રધ્વજ છેલ્લા સો વર્ષમાં અનેક વખત બદલાયો છે. રશિયા, જર્મની અને બાદમાં ફરીથી રશિયાનું શાસન અને અંતે આઝાદી મળતાં આમ બન્યું છે.

## ધ્વજ ભાવના
આમ તો ધ્વજના પ્રતિક વિશે અનેક માન્યતાઓ પ્રવર્તે છે પરંતુ ઐતિહાસિક રીતે ભૂરો રંગ દેશની ઉપરના ચોખ્ખા ભૂરા આકાશનું, કાળો રંગ દેશની ખોવાયેલી આઝાદીનું અને સફેદ રંગ ઉજ્જવળ ભવિષ્યની ખાતરીનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઇથોપિયાનો રાષ્ટ્રધ્વજ

ઇથોપિયાનો રાષ્ટ્રધ્વજ ઈસ ૧૮૯૭થી બિનસત્તાવાર રીતે લોકપ્રિય છે. તેમાં રહેલ રાજચિહ્નમાં પીળો તારો દેશના ઉજ્જવળ ભવિષ્યનું અને તેમાંથી નીકળતા કિરણો તમામ ઇથોપિયનોની સમાનતાનું પ્રતીક છે.

## ધ્વજ ભાવના
લીલો રંગ દેશની ધરતીનું, પીળો રંગ શાંતિ અને આશાનું અને લાલ રંગ શક્તિનું પ્રતિનિધિત્વ કરે છે.

શ્રેણી:રાષ્ટ્રધ્વજો
ફીજીનો રાષ્ટ્રધ્વજ

ફીજીનો રાષ્ટ્રધ્વજ બ્રિટન પાસેથી આઝાદી મળ્યા પછી પણ બદલાયો નથી.

## ધ્વજ ભાવના
આસમાની ભૂરો રંગ પેસિફિક મહાસાગરનું, યુનિયન જેક દેશની યુનાઇટેડ કિંગડમ સાથેના સંબંધનું અને ફીજીનું રાજચિહ્ન પણ તેને બ્રિટિશ સંસ્થાન હોવાનું અને દેશની મૂળ લાક્ષણિકતાઓનું પ્રતિનિધિત્વ કરે છે.

શ્રેણી:રાષ્ટ્રધ્વજો
ફિનલૅન્ડનો રાષ્ટ્રધ્વજ

ફીનલેંડનો રાષ્ટ્રધ્વજ સ્કૅન્ડિનેવિયા પરથી પ્રેરિત છે. તે રશિયા પાસેથી આઝાદી મેળવ્યા બાદ અપનાવવામાં આવ્યો.

## ધ્વજ ભાવના
મૂળભૂત રીતે સફેદ ક્ષેત્રમાં નોર્ડિક ક્રોસ એ ખ્રિસ્તી ધર્મનું પ્રતિક છે. ભૂરો રંગ દેશનાં હજારો તળાવો અને સરોવરોનું અને સફેદ રંગ શિયાળામાં દેશની ભૂમિ પર છવાઈ જતા બરફનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:ફિનલૅન્ડ
ફ્રાન્સનો રાષ્ટ્રધ્વજ

ફ્રાન્સનો રાષ્ટ્રધ્વજ લાફાયૅત અનુસાર પૅરિસ શહેરના પરંપરાગત રંગ ભૂરો અને લાલ પરથી આવેલ છે અને તેને ત્રિરંગો બનાવવા માટે તેમાં સફેદ રંગ ઉમેરવામાં આવ્યો છે.

## ધ્વજ ભાવના
ધ્વજના પ્રતિક તરીકે અનેક અર્થો ફ્રેન્ચ પ્રજા વચ્ચે જાણીતા છે અને તેમાં લાલ અને સફેદ રાજવી પરિવારોના પ્રતિનિધિ હોવાનો પણ એક અર્થ છે. મોટેભાગે લાલ અને ભૂરા રંગ બે સંતોનું અને સફેદ ક્રાંતિનું પ્રતિનિધિત્વ કરે છે તેવું અર્થઘટન કરવામાં આવે છે.

શ્રેણી:રાષ્ટ્રધ્વજો
શ્રેણી:ફ્રાન્સ
બહેરીનનો રાષ્ટ્રધ્વજ

બહેરીનનો રાષ્ટ્રધ્વજ (અરબી ભાષા: علم البحرين‎), ડાબી બાજુ, જમણી બાજુના લાલ ભાગથી પાંચ ત્રિકોણાકાર દાંતાદાર આકૃતિથી અલગ પડતો, સફેદ પટ્ટો ધરાવે છે. આ ધ્વજની ક્યારેક કતારના રાષ્ટ્રધ્વજ સાથે સેળભેળ થઈ જાય છે. પણ કતારનો ધ્વજ લાલ નહીં પણ ભૂખરો લાલ (maroon) રંગ અને નવ ત્રિકોણાકાર દાંતા ધરાવે છે.

## ધ્વજ ભાવના
ધ્વજમાં આવેલા પાંચ ત્રિકોણાકાર ઇસ્લામના પાંચ સ્થંભોને દર્શાવે છે.

## સંદર્ભો
શ્રેણી:રાષ્ટ્રધ્વજો
બાંગ્લાદેશનો રાષ્ટ્રધ્વજ

બાંગ્લાદેશનો રાષ્ટ્રધ્વજ (, લીલા રંગના ક્ષેત્રમાં, કેન્દ્રથી જરાક ધ્વજદંડ તરફ, લાલ રંગનો વર્તુળાકાર ચાંદલો ધરાવે છે જેને કારણે ધ્વજ ફરકતો હોય ત્યારે લાલ ચાંદલો મધ્યમાં હોવાનો ભાસ થાય છે. 

## ધ્વજ ભાવના
ધ્વજમાં લાલ ચાંદલો ઉગતા સૂર્યનું તેમ જ બાંગ્લાદેશના સ્વાતંત્ર્ય માટે પ્રાણ આપનારાઓનાં રક્તનું પ્રતિક છે. લીલું ક્ષેત્ર બાંગ્લાભૂમિની રસાળતા કે કૂણાશ દર્શાવે છે.

## સંદર્ભો
શ્રેણી:રાષ્ટ્રધ્વજો
શ્રેણી:બાંગ્લાદેશ
ઇજિપ્તનો રાષ્ટ્રધ્વજ

ઇજિપ્તનો રાષ્ટ્રધ્વજ બિનસત્તાવાર રીતે ઈસ ૧૯૫૨થી અસ્તિત્ત્વમાં હતો પરંતુ તેને સત્તાવાર માન્યતા ઈસ ૧૯૮૪માં મળી.

## ધ્વજ ભાવના
લાલ રંગ આંદોલન પહેલાંનો સમય, રાજાશાહી અને અંગ્રેજોની ગુલામીનું, સફેદ રંંગ ક્રાંતિનું વિશિષ્ટ લક્ષણ કે જે રક્ત વહાવ્યા વગરની હતી તેનું, કાળો રંગ ઇજિપ્તની પ્રજા પર રાજાશાહી અને વિદેશી સામ્રાજ્યવાદીઓ દ્વારા થતા દમનનો અંતનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:ઇજિપ્ત
અલ સાલ્વાડોરનો રાષ્ટ્રધ્વજ

અલ સાલ્વાડોરનો રાષ્ટ્રધ્વજ આર્જેન્ટીનાનો રાષ્ટ્રધ્વજ દ્વારા પ્રેરિત છે કારણ કે તે પણ સ્પેન પાસેથી આઝાદી મળ્યા બાદ અસ્તિત્વમાં આવ્યો. ધ્વજમાં ભૂરો અને સફેદ રંગ અનીલ પરથી લેવામાં આવ્યો છે. અનીલ એ અલ સાલ્વાડોરના મહત્ત્વના નિકાની વસ્તુ હતી અને તેનું ગળી બનાવવામાં ઘણું મહત્ત્વ હતું.

શ્રેણી:રાષ્ટ્રધ્વજો
ઘાનાનો રાષ્ટ્રધ્વજ

ઘાનાનો રાષ્ટ્રધ્વજ ઈસ ૧૯૫૭માં અપનાવાયો અને બાદમાં ઈસ ૧૯૬૬માં ફરીથી અપનાવાયો. *ધ બ્લેક સ્ટાર્સ* એ હુલામણું નામ ઘાનાની ફુટબોલ ટીમને ધ્વજમાં રહેલા કાળા તારા પરથી જ મળેલું છે.

## ધ્વજ ભાવના
લાલ રંગ યુનાઇટેડ કિંગડમની ગુલામીમાંથી મુક્ત થવા ક્રાંતિકારોએ વહાવેલ રક્તનું, સોનેરી રંગ દેશની ખનિજ સંપત્તિનું, લીલો રંગ દેશની વિપુલ જંગલ અને વનસ્પતિ સંપત્તિનું અને કાળો તારો એ આફ્રિકાની પ્રજાની મુક્તિનો અને તેને બળવાન બનાવવાનું પ્રતિનિધિત્વ કરે છે.

શ્રેણી:રાષ્ટ્રધ્વજો
દિલીપ જોષી

**દિલીપ જોષી** ગુજરાતી નાટ્યભૂમિ, ટેલીવિઝન અને ચલચિત્ર અભિનેતા છે. તેમણે ઘણા ભારતીય ચલચિત્રો અને ટેલિવિઝન ધારાવાહિકોમાં અભિનય કર્યો છે. તેઓ ખાસ કરીને સબ ટીવી પર આવતી ધારાવાહિક તારક મેહતા કા ઉલ્ટા ચશ્મા ના મુખ્ય પાત્ર *જેઠાલાલ* તરીકે ખુબજ જાણીતા થયા છે.

## આ પણ જુઓ 
* હું હુંશી હુંશીલાલ

## સંદર્ભ 
## બાહ્ય કડીઓ 
* 

શ્રેણી:અભિનેતા
ગાબોનનો રાષ્ટ્રધ્વજ

ગાબોનનો રાષ્ટ્રધ્વજ ફ્રાન્સ પાસેથી દેશને આઝાદી મળ્યા બાદ અપનાવવામાં આવ્યો.

## ધ્વજ ભાવના
સોનેરી રંગ વિષુવવૃત્ત જે દેશમાંથી પસાર થાય છે તેનું અને સૂર્યનું, લીલો રંગ દેશની વિપુલ કુદરતી સંપત્તિ અને વિશાળ જંગલોનું અને ભૂરો રંગ સમુદ્રનું પ્રતિનિધિત્વ કરે છે.

શ્રેણી:રાષ્ટ્રધ્વજો
ગેમ્બિયાનો રાષ્ટ્રધ્વજ

ગેમ્બિયાનો રાષ્ટ્રધ્વજ યુનાઇટેડ કિંગડમ પાસેથી દેશને આઝાદી મળ્યા બાદ અપનાવવામાં આવ્યો અને ત્યારથી તે બદલાયો નથી. સાત વર્ષ સુધી સેનેગલ સાથે સંઘમાં હોવા છતાં પોતાનો રાષ્ટ્રધ્વજ જાળવી રાખ્યો હતો.

## ધ્વજ ભાવના
ભૂરો રંગ ગેમ્બિયા નદી; જેના પરથી દેશનું નામ પડ્યું છે તેનું, લાલ રંગ સૂર્ય અને સવાનાનું, પાતળી સફેદ પટ્ટીઓ એકતા અને શાંતિનું, લીલો રંગ દેશના જંગલો અને ખેતીનું પ્રતિનિધિત્વ કરે છે.

શ્રેણી:રાષ્ટ્રધ્વજો
જ્યોર્જીયા (દેશ)નો રાષ્ટ્રધ્વજ

જ્યોર્જીયાનો રાષ્ટ્રધ્વજ દેશમાં સત્તાપલટો અને લોકશાહીની સ્થાપના બાદ ઈસ ૨૦૦૪માં અપનાવાયો. ધ્વજમાંના પાંચ ક્રોસ ઈસુના શરીર પર થયેલા પાંચ જખમોનું પ્રતિનિધિત્વ કરે છે અને ઘણી વખત તે ઈશુ ખ્રિસ્ત અને ચાર ઈવાંજલિક સંતોનું પ્રતિનિધિત્વ કરતા હોવાનું પણ કહેવાય છે.

ધ્વજ સૌપ્રથમ વખત આશરે બારમી સદીમાં પ્રથમ વખત દેખાયો હતો.

શ્રેણી:રાષ્ટ્રધ્વજો
જર્મનીનો રાષ્ટ્રધ્વજ

જર્મનીનો રાષ્ટ્રધ્વજ દ્વિતીય વિશ્વયુદ્ધ પછી અપનાવાયો. પશ્ચિમ અને પૂર્વ જર્મનીનો ધ્વજ ઈસ ૧૯૯૦ સુધી સમાન જ હતો અને તેમના એકીકરણ બાદ સંયુક્ત રીતે હાલનો ધ્વજ અપનાવાયો હતો.

કાળો, સફેદ અને સોનેરી રંગનો ધ્વજને રાજાશાહીના સમર્થકો સમયાંતરે ફરકાવતા રહે છે અને તેઓ લોકતાંત્રિક રાજાશાહીની તરફેણ કરે છે.

શ્રેણી:રાષ્ટ્રધ્વજો
શ્રેણી:જર્મની
ઈક્વેટોરીયલ ગીનીનો રાષ્ટ્રધ્વજ

ઈક્વેટોરીયલ ગીનીના ધ્વજમાં આપેલ રાજચિહ્નમાંના છ તારા દેશના પાંચ ટાપુઓને અને મુખ્યભૂમિને દર્શાવે છે.

## ધ્વજ ભાવના
લીલો રંગ દેશની કુદરતી સંપત્તિ, ખેતી અને જંગલોનું, ભૂરો રંગ સમુદ્ર કે જે ટાપુઓને દેશની મુખ્યભૂમિ સાથે જોડે છે તેનું, સફેદ રંગ શાંતિનું અને લાલ રંગ દેશની આઝાદી માટે લડવૈયાઓએ વહાવેલા રક્તનું પ્રતિનિધિત્વ કરે છે.

શ્રેણી:રાષ્ટ્રધ્વજો
ગયાનાનો રાષ્ટ્રધ્વજ

ગયાનાનો રાષ્ટ્રધ્વજમાં શરૂઆતમાં ત્રિકોણ પર કાળી અને સફેદ કિનારી નહોતી જે બાદમાં ઉમેરવામાં આવી.

## ધ્વજ ભાવના
લીલો રંગ ખેતી અને જંગલોનું, સફેદ રંગ નદીઓ અને પાણીનું, સોનેરી રંગ ખનિજ સંપત્તિનું, કાળો રંગ સહનશક્તિનું અને લાલ રંગ ઉત્સાહ તથા ગતિશીલતાનું પ્રતિનિધિત્વ કરે છે.

શ્રેણી:રાષ્ટ્રધ્વજો
હૈતીનો રાષ્ટ્રધ્વજ

હૈતીનો રાષ્ટ્રધ્વજ સૌપ્રથમ વખત ઈસ ૧૮૦૬માં વપરાયો હતો અને તેને સંસદીય માન્યતા ઈસ ૧૯૮૬માં મળી. ઈસ ૧૯૩૬માં મ્યુનિક ખાતે યોજાયેલ ઑલિમ્પિક સ્પર્ધા ખાતે જાણવામાં આવ્યું કે લીચેસ્ટેઈનનો રાષ્ટ્રધ્વજ અને હૈતીનો રાષ્ટ્ર્રધ્વજ સમાન જ છે આથી લીચેસ્ટેઈને પોતાના રાષ્ટ્રધ્વજમાં તાજનો ઉમેરો કર્યો.

શ્રેણી:રાષ્ટ્રધ્વજો
હોન્ડુરાસનો રાષ્ટ્રધ્વજ

હોન્ડુરાસનો રાષ્ટ્રધ્વજ અને કેન્દ્રીય અમેરિકાના યુનાઈટેડ પ્રોવિન્સનો ધ્વજ સમાન જ છે.

## ધ્વજ ભાવના
કિનારા પરના ભૂરા રંગના બે પટ્ટા પ્રશાંત મહાસાગર અને કેરેબિયન સમુદ્રનું તથા ભાઈચારો અને આકાશનું, સફેદ રંગ સમુદ્ર વચ્ચેની દેશની ધરતી, લોકોની સુખાકારી, તેમના વિચારોની સ્વચ્છતા અને શાંતિનું, પાંચ તારા અલ સાલ્વાડોર, કોસ્ટા રિકા, નિકારાગુઆ, હોન્ડુરાસ અને ગ્વાટેમાલાનું પ્રતિનિધિત્વ કરે છે.

શ્રેણી:રાષ્ટ્રધ્વજો
હંગેરીનો રાષ્ટ્રધ્વજ

હંગેરીના રાષ્ટ્રધ્વજના રંગો મધ્યકાલીન યુગથી વપરાતા આવ્યા છે જ્યારે હાલની ડિઝાઈન અઢારમી અને ઓગણીસમી સદીમાં લોકતંત્ર માટેની લડાઈ દરમિયાન પ્રચલિત બન્યાં.

## ધ્વજ ભાવના
સત્તાવાર રીતે ઈસ ૨૦૧૨માં નક્કી થયા મુજબ લાલ રંગ શક્તિનું, સફેદ રંગ વફાદારીનું અને લીલો રંગ આશાનું પ્રતિનિધિત્વ કરે છે. આ સિવાય અનેક બિનસત્તાવાર માન્યતાઓ પ્રચલિત છે.

શ્રેણી:રાષ્ટ્રધ્વજો
બ્રિટનની ફૂટબોલ ક્લબો અને સ્ટેડિયમોની યાદી

બ્રિટન અથવા યુનાઇટેડ કિંગ્ડમમાં પ્રિમિયર લિગ નામે ફૂટબોલ સ્પર્ધા યોજાય છે. આ સ્પર્ધાઓમાં રમતી ફૂટબોલ ટીમો તેમની ફૂટબોલ ક્લબના નામથી ઓળખાય છે અને દરેક ફૂટબોલ ક્લબને પોતાનું એક હોમગ્રાઉન્ડ, એટલે કે પોતિકું મેદાન હોય છે. આ પૃષ્ઠ પર એવી બધી જ ક્લબો અને તેમના સ્ટેડિયમોની યાદિ રજૂ કરવામાં આવી છે.

શ્રેણી:રમત
શ્રેણી:યુનાઇટેડ કિંગડમ
ગ્રીસનો રાષ્ટ્રધ્વજ

ગ્રીસનો રાષ્ટ્રધ્વજ હાલના સ્વરૂપે સૌપ્રથમ ઈસ ૧૮૨૨માં વિચારાયો હતો અને તે અંતે ઈસ ૧૯૭૮માં અપનાવાયો.

## ધ્વજ ભાવના
સફેદ ક્રોસ પૂર્વીય ઓર્થોડોક્સ ખ્રિસ્તી ધર્મનું, ભૂરા અને સફેદ રંગના નવ પટ્ટા "Freedom or Death"ના નવ અક્ષરોનું પ્રતિનિધિત્વ કરતો હોવાનું કહેવાય છે.

શ્રેણી:રાષ્ટ્રધ્વજો
ગ્રેનેડાનો રાષ્ટ્રધ્વજ

ગ્રેનેડાનો રાષ્ટ્રધ્વજ યુનાઇટેડ કિંગડમ પાસેથી દેશને આઝાદી મળ્યા બાદ અપનાવવામાં આવ્યો.

## ધ્વજ ભાવના
લાલ કિનારીમાં રહેલ છ તારા દેશના વિભાગોનું, કેન્દ્રમાં રહેલ તારો દેશની રાજધાનીનું, ડાબી તરફ રહેલું ચિહ્ન જાયફળનું જે દેશની મુખ્ય પેદાશ છે, લાલ રંગ બહાદુરી અને સક્રિયતાનું, પીળો રંગ સમજદારી અને સહિષ્ણુતાનું અને લીલો રંગ જંગલો અને ખેતીનું પ્રતિનિધિત્વ કરે છે.

શ્રેણી:રાષ્ટ્રધ્વજો
ગ્વાટેમાલાનો રાષ્ટ્રધ્વજ

ગ્વાટેમાલાનો રાષ્ટ્રધ્વજ સ્પેન પાસેથી આઝાદી મળ્યા બાદ અપનાવવામાં આવ્યો.

## ધ્વજ ભાવના
ધ્વજમાં છેડા પર બે ભૂરા પટ્ટા દેશની બે તરફ આવેલા મહાસાગરો એટલાન્ટિક મહાસાગર અને પ્રશાંત મહાસાગર અને ઉપર સ્વચ્છ આકાશનું અને સફેદ રંગ શાંતિ અને શુદ્ધતાનું પ્રતિનિધિત્વ કરે છે.

શ્રેણી:રાષ્ટ્રધ્વજો
ગિનિનો રાષ્ટ્રધ્વજ

ગિનિનો રાષ્ટ્રધ્વજ ઘાનાનો રાષ્ટ્રધ્વજ પરથી બનાવાયો છે. માલીનો રાષ્ટ્રધ્વજમાં રંગની ગોઠવણ ગિનિના રાષ્ટ્રધ્વજ કરતાં ઉલટી છે.

## ધ્વજ ભાવના
લાલ રંગ લોકોના બલિદાનનું, પીળો રંગ સૂર્યનું અને પૃથ્વીની સંપત્તિનું અને લીલો રંગ દેશની વનસંપત્તિનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઈંડોનેશિયાનો રાષ્ટ્રધ્વજ

ઈંડોનેશિયાનો રાષ્ટ્રધ્વજ માજાપાહિત સામ્રાજ્યના ધ્વજથી પ્રેરણા લઈને બનાવવામાં આવ્યો છે.

## ધ્વજ ભાવના
લાલ રંગ સાહસ, માનવશરીરનું, સફેદ રંગ શુદ્ધતા, આત્માનું પ્રતિનિધિત્વ કરે છે અને સંપૂર્ણ ધ્વજ પૂર્ણ માનવનું પ્રતિનિધિત્વ કરે છે.

શ્રેણી:રાષ્ટ્રધ્વજો
ઈરાનનો રાષ્ટ્રધ્વજ

ઈરાનનો રાષ્ટ્રધ્વજ ઈરાનની ક્રાંતિ બાદ ઈસ ૧૯૮૦માં અપનાવાયો હતો.

## ધ્વજ ભાવના
૨૨ વખત "ગોડ ઈઝ ગ્રેટ" (અલ્લા-હુ-અકબર) એ મુસ્લિમ તવારીખ અનુસાર બહામન મહિનાની ૨૨મી તારીખે થયેલી ક્રાંતિનું, લીલો રંગ વૃદ્ધિ, એકતા, આનંદ, જોમ અને ફારસી ભાષાનું, સફેદ રંગ શાંતિનું અને લાલ રંગ શહાદત, હિંમત, પ્રેમ, હૂંફ, અગ્નિ, જીવન અને આધુનિકતાનું પ્રતિનિધિત્વ કરે છે.

શ્રેણી:રાષ્ટ્રધ્વજો
શ્રેણી:ઈરાન
યશવન્ત મહેતા

**યશવન્ત મહેતા** (૧૯ જૂન ૧૯૩૮) ગુજરાતી ભાષાના લેખક છે.

## જીવન 
તેમનો જન્મ સુરેન્દ્રનગર જિલ્લામાં આવેલા લીલાપુર ગામમાં થયો હતો.

## સર્જન 
તેઓ કિશોર સાહસ કથાઓ અને જીવન ચરિત્રો માટે જાણીતાં છે. તેઓએ ૪૫૦થી વધુ પુસ્તકો લખ્યા છે, જેમાં ૧૦૦ જેટલી કિશોર સાહસકથાઓનો સમાવેશ થાય છે. *યુગયાત્રા* ‍(૧૯૮૪) તેમની જાણીતી લાંબી વિજ્ઞાન સાહસકથા છે.

## પુરસ્કાર 
* ધનજી કાનજી ગાંધી સુવર્ણચંદ્રક (૨૦૦૬)
* બાલસાહિત્ય પુરસ્કાર, રાષ્ટ્રિય સાહિત્ય અકાદમી (૨૦૧૦)

## સંદર્ભ 
## બાહ્ય કડીઓ 
* યશવન્ત મહેતાનો જીવન પરિચય
* GL Goshthi - શ્રી યશવન્ત મહેતા

શ્રેણી:ગુજરાતી સાહિત્યકાર
શ્રેણી:૧૯૩૮માં જન્મ
સર્જિયો માત્તારેલા

**સર્જિયો માત્તારેલા** (ઇટાલિયન ઉચ્ચાર:&nbsp;[ˈsɛrdʒo mattaˈrɛlla]; જન્મ ૨૩ જુલાઇ ૧૯૪૧) એ ઇટાલિયન રાજકારણી અને વકીલ છે જે ૩જી ફેબ્રુઆરી ૨૦૧૫ના રોજ ઇટાલીના ૧૨મા પ્રમુખ બન્યા છે. તેઓ ૧૯૮૩ થી ૨૦૦૮ સુધી સંસદના સભ્ય રહી ચૂક્યા છે, જેમાં ૧૯૮૯ થી ૧૯૯૦ દરમિયાન શિક્ષણમંત્રી અને ૧૯૯૯ થી ૨૦૦૧ દરમિયાન સંરક્ષણ મંત્રી રહ્યા હતા. ૨૦૧૧માં, તેઓ કાયદાની અદાલતમાં જજ રહ્યા હતા. ઇટાલીના પ્રમુખ તરીકે ચૂંટાયેલા તેઓ પ્રથમ સિસિલીના વ્યક્તિ છે.

## ઇટાલીના પ્રમુખ
thumb|સર્જિયો માત્તારેલા, તેમના પુરોગામા જિઓર્ગીઓ નાપાલિટાનો સાથે૩૧ જાન્યુઆરી ૨૦૧૫ ના રોજ માત્તારેલા ૧૦૦૯માંથી ૬૬૫ મત સાથે ડેમોક્રેટિક પક્ષ, ન્યૂ સેન્ટ-રાઇટ અને લેફ્ટ ઇકોલોજી ફ્રીડમ પક્ષોનાં સથવારે પ્રમુખ તરીકે ચૂંટાયા.

## અંગત જીવન
તેઓ મારિસા ચિઆઝ્સે સાથે પરણ્યા હતા જેઓ ૨૦૧૨માં અવસાન પામેલા. તેમને ત્રણ બાળકો છે.

## સંદર્ભ
શ્રેણી:રાજકારણી
શ્રેણી:વ્યક્તિત્વ
શ્રેણી:૧૯૪૧માં જન્મ
આઈસલેંડનો રાષ્ટ્રધ્વજ

આઈસલેંડનો રાષ્ટ્રધ્વજ સૌપ્રથમ હાલના સ્વરૂપે ઈસ ૧૯૧૫માં દેખાયો હતો. ત્યારે તેમાં ક્રોસ સફેદ રંગનો હતો અને લાલ રંગ બાદમાં રાષ્ટ્રધ્વજ તરીકે અપનાવતી વખતે ઉમેરવામાં આવ્યો હતો.

## ધ્વજ ભાવના
ધ્વજમાં ક્રોસ ખ્રિસ્તી ધર્મનું પ્રતિનિધિત્વ કરે છે. ધ્વજ પાછળની લોક વાયકા એવી છે કે ઇસ્ટોનિયા સાથેના ધર્મયુદ્ધ દરમિયાન ડેનમાર્કનું સૈન્ય હારતું હતું અને તેમણે પ્રભુને સહાય માટે પ્રાર્થના કરી અને ધ્વજ આકાશમાંથી પડ્યો અને સૈન્ય યુદ્ધ જીતી ગયું. આમ આઈસલેંડ એક સમયે ડેનમાર્કના શાસન હેઠળ હતું એટલે તેમને પણ આ ધ્વજ લાગુ પડ્યો જે આઈસલેંડને આઝાદી મળ્યા બાદ પણ ચાલુ રખાયો છે.

શ્રેણી:રાષ્ટ્રધ્વજો
વાલી

thumb|વાનર રાજા, વાલી - જેનો વધ રામ વડે થયો હતો.

હિંદુ મહાકાવ્ય રામાયણ મુજબ, વાનર વાલી કિષકિંધાનો રાજા હતો. વાલી ઇન્દ્રનો પુત્ર અને સુગ્રીવનો મોટો ભાઇ હતો. વાલીનો વધ રામ વડે થયો હતો.

વાલી (સંસ્કૃત&#x3A; वाली) એ ઘણી ભારતીય ભાષાઓમાં બાલી તરીકે પણ ઓળખાય છે. તેના બીજા નામોમાં ઇન્ડોનેશિયન&#x3A; *Subali*, મલય&#x3A; *Balya*, યુઆન: *Bari*, થાઇ&#x3A; *Phali*, લાઓ: *Palichan* નો સમાવેશ થાય છે.

શ્રેણી:રામાયણ
શ્રેણી:પૌરાણિક પાત્રો
ઓવરડ્રાફટ

**ઓવરડ્રાફ્ટ** એટલે બેંકનાં ખાતામાંથી જમા પૈસા કરતાં વધુ પૈસા ઉપાડવાની ક્રિયા જ્યાં બેંકનાં ખાતામાં રહેલી રકમ શૂન્ય કરતાં નીચે જાય છે. આને ઓવરડ્રાફ્ટ કહે છે. જો ખાતાં ધરાવનાર સાથે પહેલેથી ગોઠવણ કરેલી હોય તો, ખાતું ધરાવનાર ગ્રાહક ઓવરડ્રાફ્ટ મર્યાદા કરતા વધુ રકમ ઉપાડી શકે છે, ત્યારબાદ નક્કી કરેલ વ્યાજ લાગુ પડે છે. કોઇક વખત વધુ રકમની શિક્ષા પણ લાગુ પડી શકે છે.
તન્મય વેકરિયા

**તન્મય વેકરિયા** નાટ્યમંચ અને ટીવી અભિનેતા છે. તેઓ ખાસ કરીને 'સબ ટીવી' પર આવતા ધારાવાહિક *તારક મેહતા કા ઉલટા ચશ્માં*માં નટુકાકાના ભત્રીજા 'બાઘા' ઉર્ફે બાઘેસ્વરના રમુજી પાત્રમાં ખુબ લોકપ્રિય થયા છે. તેઓ ગુજરાતી કલાકાર અને વક્તા અરવિંદ વેકરિયાના પુત્ર છે.

## બાહ્ય કડીઓ
* તન્મય વેકરિયા IMDB પર
* અક્ષરનાદની તન્મય વેકરિયા સાથે મુલાકાત

શ્રેણી:અભિનેતા
સરિતા જોશી

**સરિતા જોશી** (પહેલાં: *ભોંસલે*) (જન્મ: ૧૭ ઓક્ટોબર, ૧૯૪૧) એ ભારતીય નાટ્ય, ટેલિવીઝન અને ફિલ્મ કલાકાર છે. તેઓ ગુજરાતી નાટ્ય અને મરાઠી નાટ્ય તેમજ મરાઠી ચલચિત્ર કલાકાર પણ છે. તેઓ સ્ટાર પ્લસની ટેલિવીઝન ધારાવાહિક *બા બહૂ ઔર બેબી* માં ગોદાવરી ઠક્કરના પાત્ર માટે જાણીતાં છે. સરિતા જોશી આજે પણ રંગભૂમિ અને ટેલીવિઝન તથા બીજી ઈતર પ્રવૃત્તિમાં રત છે.

## અંગત જીવન
તેઓ નાટ્ય દિર્ગ્દર્શક પ્રવિણ જોશી સાથે પરણ્યા છે. તેમની પુત્રી કેતકી દવે દક્ષાના પાત્ર માટે ક્યૂૂંકી સાસ ભી કભી બહુ થી માટે જાણીતા છે. તેમની પુત્રી પૂર્વી જોશી કોમેડી સરકસનાં રજૂકર્તા માટે જાણીતા છે. શરમન જોશી તેમનો ભત્રીજો થાય છે.તેઓ જાણીતી અભિનેત્રી પદમા રાણીના બહેન થાય છે.

## પારિતોષિક
૧૯૮૮માં તેઓએ ભારતની સંગીત, નૃત્ય અને નાટકની રાષ્ટ્રિય અકાદમી એવી સંગીત નાટક અકાદમી તરફથી સંગીત નાટક અકાદમી એવોર્ડ ગુજરાતી નાટકોમાં અભિનય માટે મેળવ્યો હતો. તેમને ૨૦૨૨ના વર્ષનો ધીરુભાઈ ઠાકર સવ્યસાચી સારસ્વત પુરસ્કાર એનાયત થયો હતો.

## સંદર્ભ 
## બાહ્ય કડીઓ 
* ઇન્ટરનેટ મુવી ડેટાબેઝ પર સરિતા જોશી

શ્રેણી:ગુજરાતી કલાકાર
શ્રેણી:ગુજરાતી અભિનેત્રી
શ્રેણી:૧૯૪૧માં જન્મ
શ્રેણી:ગુજરાતી રંગભૂમિ
સ્વરચક્ર

**સ્વરચક્ર** એ એક ઓપન સોર્સ પ્રોજેક્ટ છે જે આઈ.ડી.સી, આઈ.આઈ.ટી., મુંબઇની આઈ.ડી.આઈ.ડી ટીમ દ્વારા ચલાવવામાં છે. સ્વરચક્ર એ ફ્રી એન્ડ્રોઇડ કી-બોર્ડ છે, જે અત્યાર સુધી ૧૨ ભારતીય ભાષાઓ માટે ઉપલબ્ધ છે. સ્વરચક્ર પ્રોજેક્ટનો મુખ્ય હેતુ ભારતીય નાગરિકોને એમની સ્થાનિક ભાષાને હાલના ડિજીટલ યુગમાં ઉપયોગ કરવાનું સુચવે છે, મુખ્યત્વે જેઓ અંગ્રેજી ભાષાથી અપરિચિત છે.

હાલમાં સ્વરચક્ર ૧૨ ભારતીય ભાષાઓ ‍(હિન્દી, મરાઠી, ગુજરાતી, તેલગુ, મલયાળમ, કન્નડ, ઓડિયા, પંજાબી, બંગાળી, કોંકણી, તમિલ અને આસામી) માં એન્ડ્રોઇડ માટે ઉપલબ્ધ છે.

## પરિચય 
ભારતીય પ્રોધૌગીક સંસ્થાન (આઇ.આઇ.ટી) મુંબઈની "સ્વરચક્ર ટીમ" એ ભારતમાં વધતી મોબાઇલ સંખ્યા ને ધ્યાનમાં રાખીને ભારતીય ભાષામાં લખવાની સમસ્યાનો ઉકેલ નીકળે એવો પ્રયત્ન કરી રહી છે. એમણે આ સ્વરચક્ર નામનું ટચ​-સ્ક્રીન કી-બોર્ડ બનાવ્યુ છે, જે ભારતીય ભાષાઓ ના મૂળભૂત માળખાને આધારિત છે. મતલબ કે ટાઈપિંગ દરમ્યાન સ્વરચક્ર કી-બોર્ડ ભાષાની વાક્યરચના ને સ્પષ્ટતાપૂર્વક જાળવી રાખે છે. આ કી-બોર્ડ માં અક્ષર અને માત્રાને એમના સ્વાભાવિક જોડીમાં ગોઠવાયા છે.

સ્વાભાવિક અને ભાષાને અનુરૂપ હોવાથી સ્વરચક્રની મદદ થી લોકો ગુજરાતી તેમજ અન્ય ભાષાઓમાં ઝડપથી ટાઇપ કરી શકે છે.

## ઉપયોગ 
સામાન્ય ગુજરાતી કી બોર્ડમાં કોઇપણ અક્ષરને માત્રાની સાથે લખવા માટે ઓછામા ઓછુ બે વખત બટન દબાવવું પડે છે.જેમ કે, ‘ધો’ લખવા માટે આપણે ‘ધ’ અને ‘ો’ બન્ને અલગ-અલગ બટન દબાવવા પડે છે. જ્યારે સવરચક્ર કી-બોર્ડ માં કોઇપણ વ્યંજન પર આગળી મુકવાથી એક ચક્ર ઉભરી આવે છે, જેમાં વ્યંજન (દા.ત. ‘

ધ’) અને તેની સાથે લાગતી માત્રા ઓ ના વિકલ્પ ('ધા', 'ધિ', 'ધી', 'ધૂ', 'ધુ', 'ધે', 'ધૈ', 'ધો', 'ઘૌ') જોવા મળે છે. ત્યારબાદ જોઇતો વિકલ્પ તમે તમારા આંગળી વડે ખસેડવાથી મેળવી શકાય છે.

જે લોકો ટાઈપિંગ જાણે છે તે લોકો ને પણ સામાન્ય રીતે જોડાક્ષર (સ્વ,ચ્ય, ક્ત) લખવા માં મુશ્કેલી થાય છે. પરંતુ સ્વરચક્ર એ એમના માટે પણ સરળ છે. ચક્ર માં હલન્ત જેમ કે (સ્) ઉપયોગ કરવાથી કી-બોર્ડ ના દરેક વ્યંજન ની સાથે અડધો સ લાગી જાય છે – ‘સ્ક’ , ‘સ્ખ’, ‘સ્ગ’, ‘સ્ઘ’ વગેરે. એવી જ રીતે રફાર (‘ર્સ’), રાષ્ટ્ર ચિન્હ (‘સ્ર’) અને નુક્તા (‘ખ઼’,’ડ઼’) પણ ફ્ક્ત એક્જ વખત બટન દબાવીને લખી શકાય છે. આંકડાઓ, વિશેષ ચિન્હ તેમજ અમુક જરૂરિયાત મંદ એવા વ્યંજન પણ શિફ્ટ બટન દબાવીને લખી શકાય છે.

## ઈતિહાસ 
છેલ્લા ૨૦૦૧ થી આઇ.ડી.સી ના સંશોધકો ભારતીય ભાષાને કોમ્પયુટર વડે સરળતાથી લખી શકાય તેના ઉપર સંશોધન કરી રહ્યા છે. પહેલાના અમુક પ્રોજેક્ટમાં હાર્ડવેર કી-બોર્ડ ડિઝાઇનને અનુલક્ષિત દ્ય્નકેય, બારાખડી, કી-લેખ, ઇ-લેખ જોવા મળે છે. મોબાઇલ ફોન ના વધતા જતા વપરાશ ને જોઇને સંશોધકો એ મોબાઇલ ફોન વડે ભારતીય ભાષામાં લખી શકાય તે ઉપર કામ કરવાનુ શરુ કર્યુ અને ૨૦૦૭ માં સરલ નામના મોબાઇલ કી-બોર્ડ ની શોધ કરી. સ્વરચક્ર અને દિશા કિ-બોર્ડની ડિઝાઇન ની ૨૦૧૦ માં શોધ થઇ.જુન ૨૦૧૩ માં સ્વરચક્રને એન્ડ્રોઇડ ફોન માટે અમલમા મુકવામા આવ્યુ. તેમજ સ્વરચક્રને અમુક સ્થાનીક સમાચારપત્રો તરફથી પ્રશંસા પણ મળી.

## સંદર્ભ
## બાહ્ય કડીઓ  
*સ્વરચક્ર એન્ડ્રોઇડ પ્લે-સ્ટોર 
*સ્વરચક્ર વેબસાઈટ
*સ્વરચક્ર ટ્વીટર પર 
*સ્વરચક્ર ફેસબુક પર

*આઈ.ડી.સી
*આઈ.આઈ.ટી બોમ્બે

શ્રેણી:સોફ્ટવેર
કંચન

**કુમારી કંચન દિનકરરાવ માળી** (માર્ચ ૧૬ - જુલાઇ ૨૬, ૨૦૦૪) કે જેઓ કંચન નામે વધુ જાણીતા હતાં, તેઓ ભારતનાં ગુજરાતી મૂળ ધરાવતાં હિન્દી ફિલ્મોનાં ગાયિકા હતા તથા બાબલા અને કંચન ગાયક વૃંદ માટે જાણીતાં હતાં. તેમનાં લગ્ન જાણીતા સંગીતકાર કલ્યાણજી આનંદજીના નાના ભાઇ બાબલા શાહ સાથે થયા હતા. નાની ઉંમરે કેન્સરનો ભોગ બન્યા બાદ તેમનું અવસાન થયું હતું.

તેમનાં કેટલાંક લોકપ્રિય ગીતોમાં,
* *તુમકો મેરે દિલને*, રફુ ચક્કર ‍(૧૯૭૫)
* *ક્યા ખૂબ લગતી હો*, ધર્માત્મા (૧૯૭૫)
* *લૈલા મેં લૈલા*, કુરબાની (૧૯૮૦)

નો સમાવેશ થાય છે.

શ્રેણી:અભિનેત્રી
શ્રેણી:ગુજરાતી કલાકાર
શ્રેણી:૧૯૫૦માં જન્મ
શ્રેણી:૨૦૦૪માં મૃત્યુ
અરવિંદ પંડ્યા

**અરવિંદ પંડ્યા** (૨૧ માર્ચ ૧૯૨૩ - ૨૨ જુલાઈ ૧૯૮૦) ગુજરાતી ચલચિત્રોના જાણીતા અભિનેતા હતા. તેઓ તેમની સંવાદ બોલવાની છટા માટે લોકપ્રિય હતા.

## ચલચિત્રો 
તેમણે ૭૩ જેટલા ગુજરાતી ચલચિત્રોમાં અભિનય કર્યો હતો. જેમાં *જોગીદાસ ખુમાણ* (૧૯૪૮, ૧૯૬૨, ૧૯૭૫), *કાદુ મકરાણી*, *જીવણો જુગારી*, *અખંડ સૌભાગ્યવતી*, *રમત રમાડે રામ*, *મારે જાવું પેલે પાર*, *મજિયારાં હૈયાં*, *હસ્તમેળાપ*, *વિધિના લેખ*, *ઉપર ગગન વિશાળ*, *રાણકદેવી*, *વાલો નામોરી*, *શેણી વિજાણંદ*, *મેનાં ગુર્જરી*, *તાના રીરી*, *જાલમસંગ જાડેજા*, *જસમા ઓડણ*, *મોટા ઘરની વહુ*, *આપો જાદરો*, *પારકી થાપણ*, * માનવીની ભવાઈ* નોંધપાત્ર હતા.

## બાહ્ય કડીઓ 
* 

શ્રેણી:ગુજરાતી ચલચિત્ર અભિનેતા
શ્રેણી:ગુજરાતી કલાકાર
શ્રેણી:૧૯૨૩માં જન્મ
શ્રેણી:૧૯૮૦માં મૃત્યુ
શ્રેણી:હિન્દી ફિલ્મ અભિનેતાઓ
શ્રેણી:ગુજરાતી રંગભૂમિ
સમોઆ

right|thumb|300px|સમોઆ દેશના જિલ્લાઓ દર્શાવતું માનચિત્ર

**સમોઆ** (અગ્રેજી:Samoa; હિન્દી:समोआ), અધિકૃત રીતે **સ્વતંત્ર સમોઆ રાજ્ય**,  પહેલાં **પશ્ચિમી સમોઆ** અને જર્મન સમોઆ તરીકે ઓળખાતા હતા, જે પ્રશાંત મહાસાગરની દક્ષિણ દિશામાં આવેલો એક દેશ છે. આ નાનકડો દેશ ચાર ટાપુઓનો બનેલો છે.  ઈ. સ. ૧૯૬૨માં સ્વતંત્ર થયેલો આ દેશ ત્યાં સુધી ન્યૂઝીલેન્ડના તાબામાં હતો. સમોઆના બે મુખ્ય દ્વિપો ઉપોલુ અને સવાઈ'ઇ છે. આ દેશનું પાટનગર એપિયા તેમ જ ફ્લૅઓલો આંતરરાષ્ટ્રીય હવાઈ મથક ઉપોલુ ટાપુ પર આવેલ છે.

પંદરમી ડિસેમ્બર, ૧૯૭૬ના દિવસે સમોઆ દેશને સંયુક્ત રાષ્ટ્રસંઘમાં સામેલ કરવામાં આવ્યો હતો. સમોઆવાસીઓની દરિયાઈ કાર્ય સંબંધી યોગ્યતાને કારણે ૨૦મી સદી પહેલાંના યુરોપના સાગરખેડૂઓ દ્વારા અમેરિકી સમોઆ સહિત આખા દ્વિપસમુહને "નાવિકોના દ્વિપ" તરીકે ઓળખવામાં આવતા હતા.

આ દેશના અર્થતંત્રનો મુખ્ય આધાર ખેતી અને મત્સય ઉદ્યોગ છે. આ દેશનું ક્ષેત્રફળ ૨,૮૩૧ ચોરસ કિલોમીટર (૧૦૯૩ ચોરસ માઇલ) તેમ જ વસ્તી ૨૦૦૯ની જનગણના મુજબ ૧,૭૯,૦૦૦ જેટલી છે.

## સંદર્ભો 
## બાહ્ય કડીઓ 
* સમોઆ દેશનું અધિકૃત વેબસાઇટ
* 
* 
* Samoaworld.com , ઑનલાઈન સમોઆ શબ્દકોશ

શ્રેણી:દેશ
સ્વાઇન ફ્લૂ

thumb|upright|H1N1 ઇન્ફ્લૂએન્ઝા વાયરસનો માઇક્રોસ્કોપિક ફોટોગ્રાફ. આ વાયરસ ૮૦-૧૨૦ નેનોમીટર વ્યાસના હોય છે.

**સ્વાઇન ઇન્ફ્લૂએન્ઝા**, અથવા **પિગ ઇન્ફ્લૂએન્ઝા, સ્વાઇન ફ્લૂ, હોગ ફ્લૂ અને પિગ ફ્લૂ**, એ વિવિધ પ્રકારના સ્વાઇન ઇન્ફ્લૂએન્ઝા વાયરસથી ફેલાતો ચેપ છે.** સ્વાઇન ઇન્ફ્લૂએન્ઝા વાયરસ** (**SIV**) અથવા **સ્વાઇન-ઓરિજિન ઇન્ફ્લૂએન્ઝા વાયરસ** (**S-OIV**) એ ભૂંડોમાંથી ઉદ્ભવતા વાયરસના કુળના છે. ૨૦૦૯ મુજબ, જાણીતા SIV માં ઇન્ફ્લૂએન્ઝા C અને ઇન્ફ્લૂએન્ઝાના ઉપપ્રકારો A જે H1N1, H1N2, H2N1, H3N1, H3N2, અને H2N3 તરીકે જાણીતા છે.

## ચિહ્નો અને લક્ષણો
### મનુષ્યોમાં
thumb|મનુષ્યોમાં સ્વાઇન ફ્લૂના મુખ્ય લક્ષણો
* નાક માંથી પાણી પડવું 
* ગળામાં દુખાવો થવો 
* માથામાં દુખાવો, ચક્કર
* તાવ આવવો
* ઉદરસ થવી 
* ઉલ્ટી 
* ડાયેરિયા

## સંદર્ભ
શ્રેણી:શરીરવિજ્ઞાન
શ્રેણી:રોગ
મોરબી જિલ્લો

**મોરબી જિલ્લો** પશ્ચિમ ભારતના રાજ્ય ગુજરાતના સૌરાષ્ટ્ર વિસ્તારમાં આવેલો એક જિલ્લો છે. જિલ્લાનું મુખ્ય મથક મોરબી છે.

## ઇતિહાસ 
૧૫ ઓગસ્ટ ૨૦૧૩ના રોજ રાજકોટ જિલ્લામાંથી ચાર તાલુકા (મોરબી, માળિયા, ટંકારા અને વાંકાનેર) અને એક તાલુકો (હળવદ) સુરેન્દ્રનગર જિલ્લામાંથી છૂટો પાડીને કુલ પાંચ તાલુકાઓનો નવો જિલ્લો મોરબી બનાવવામાં આવ્યો હતો.

## તાલુકાઓ 
મોરબી જિલ્લામાં નીચેના પાંચ તાલુકાઓનો સમાવેશ થાય છે.

## રાજકારણ 
મોરબી જિલ્લામાં ૩ વિધાનસભા બેઠકોનો સમાવેશ થાય છે.

|}

## વસ્તી 
મોરબી જિલ્લાની અંદાજિત વસ્તી ૯,૬૦,૩૨૯ અને વિસ્તાર ૪,૮૭૧.૫ ચોરસ કિમી છે. જિલ્લાની વસ્તી ગીચતા ૨૦૭ છે.

## સંદર્ભ
## બાહ્ય કડી 
* મોરબી જિલ્લા પંચાયતની વેબસાઇટ

શ્રેણી:ગુજરાતના જિલ્લાઓ
ભાલચંદ્ર નેમાડે

**ભાલચંદ્ર વનાજી નેમાડે** (भालचंद्र वनाजी नेमाडे) (જન્મ ૧૯૩૮) એક મરાઠી લેખક છે. તેઓ તેમના "હિંદુ" અને "કોસલ" નામના પુસ્તકો માટે જાણીતા છે. આ સિવાય તેમની નવલથા "હિંદુ જગાચી સમૃદ્ધિ અડગળ" પણ જાણીતી છે. આ નવલથા માટે તેમને ૨૦૧૪નો જ્ઞાનપીઠ એવોર્ડ મળ્યો છે.

## જીવન
તેમનો જન્મ મહારાષ્ટ્રના ખાનદેશમાં આવેલા સનગાવી ગામમાં થયો હતો. તેમણે પુણેમાં આવેલી ફર્ગ્યુસન કોલેજમાંથી સ્નાતક સુધી અભ્યાસ કર્યો. ત્યારબાદ તેમણે ડેક્કન કોલેજમાંથી ભાષાશાસ્ત્રમાં અને મુંબઈ વિદ્યાપીઠમાંથી અંગ્રેજી વિષયમાં અનુસ્નાતકની પદવી મેળવી. તેમણે ઉત્તર મરાઠવાડામાંથી પીએચ.ડી. તથા ડી.લીટ.ની પદવી મેળવી.

લંડનની સ્કુલ ઓફ ઓરિયેન્ટલ એન્ડ સ્ટડીઝ સહિત અન્ય અનેક સંસ્થાઓમાં તેમણે અંગ્રેજી, મરાઠી અને સાહિત્ય સમાલોચના જેવા વિષયો શીખવાડ્યા છે. મુંબઈ વિદ્યાપીઠની સાહિત્ય સમાલોચન વિભાગની ગુરુદેવ ટાગોર ચેર પરથી તેઓ રિટાયર થયા. નેમાડે ૧૯૬૦ના મરાઠી સામયિક "વાચા"ના તંત્રી રહી ચૂક્યા છે. ૧૯૯૦માં તેમની રચના "ટીકા સ્વયંવર" માટે તેમને સાહિત્ય અકાદમી પુરસ્કાર મળ્યો હતો. ૬ ફેબ્રુઆરી ૨૦૧૫ના દિવસે તેમને જ્ઞાનપીઠ એવોર્ડ મળ્યો.

## સંદર્ભ
શ્રેણી: સાહિત્યકાર
શ્રેણી:જ્ઞાનપીઠ એવોર્ડ વિજેતા
શ્રેણી:૧૯૩૮માં જન્મ
રતિલાલ ચંદરયા

**રતિલાલ ચંદરયા** ભારતીય મૂળના જાણીતા ઉદ્યોગપતિ અને દાનવીર હતા. તેઓ વિશ્વના જુદા-જુદા પ્રદેશોમાં રહ્યા હતા. તેમણે ગુજરાતી ભાષાને આધુનિક બનાવવા પર અગત્યનું કાર્ય હાથ ધર્યું હતું.

## જીવન 
તેમનો જન્મ ઓક્ટોબર ૨૪, ૧૯૨૨ના રોજ પ્રેમચંદભાઈ અને પુંજીબાઈને ત્યાં થયો હતો. તેમણે નૈરોબીમાં અભ્યાસ કર્યો અને ત્યારબાદ મોમ્બાસા ગયા. બીજું વિશ્વ યુદ્ધ શરૂ થયા બાદ તેમનાં માતા-પિતા સાથે તેઓ ભારત આવ્યા. ત્યારબાદ તેમણે અભ્યાસ છોડી દીધો અને કૌટુંબિક વ્યવસાયમાં જોડાયા. તેમણે ૧૯૪૩માં વિજ્યાલક્ષ્મી સાથે જામનગરમાં લગ્ન કર્યા. વ્યવસાયનો વિકાસ કરવા માટે તેઓ ૧૯૪૬માં નૈરોબી પાછાં ગયા. તેમણે કૌટુંબિક વ્યવસાયને ઉદ્યોગમાં ફેરવવા માટે આફ્રિકા અને યુરોપમાં ભરપૂર પ્રવાસો કર્યા.૧૯૬૦માં તેઓ દાર-એ-સલામ અને પછીથી ૧૯૬૫માં લંડન ખાતે સ્થાયી થયા. તેઓ થોડો સમય જીનિવા રહ્યા બાદ ૧૯૭૫માં સિંગાપુરમાં સ્થાયી થયા.

ઓક્ટોબર ૧૩, ૨૦૧૩ ના રોજ તેમને મૃત્યુ મુંબઈ ખાતે થયું. હિંદુ પંચાગ મુજબ એ દિવસ દશેરા હતો, એ જ દિવસ જે દિવસે તેમનો જન્મ થયો હતો.

આ ઉપરાંત વર્ષ ૨૦૦૯માં તેમણે ગુજરાતી ભાષાના માન્ય શબ્દકોશમાં ન હોય તેવા શબ્દોને સમાવતો અને લોકસહકારે ચાલતા લોકકોશની રજૂઆત કરી.

સમયાંતરે તેમણે ગ્લોબલ.ગુજરાતીલેક્સિકન.કોમ, સ્વાહિલીલેક્સિકન.કોમ અને લેટસલર્નગુજરાતી જેવી વિવિધ વેબસાઇટની રજૂઆત કરી. 

તેમણે ઇન્સ્ટિટ્યુટ ઓફ જૈનોલોજીની સહ-સ્થાપના ૧૯૮૫માં નિર્મલ સેઠિયા સાથે કરી હતી, જે જૈનત્વનો અભ્યાસ કરવા માટેની સંસ્થા છે. અહીં તેમણે ચેરમેન તરીકે ૨૦૧૨ સુધી સેવા આપી હતી. તેમણે ઘણી સામાજીક, સાંસ્કૃતિક અને ધાર્મિક સંસ્થાઓ જેવીકે ભારતીય વિદ્યા ભવન, ઇન્ડિયન જીમખાના, અને ઇન્ટરનેશનલ ફોરમ ઓફ ઓવરસીસ ઇન્ડિયનમાં સેવાઓ આપી હતી.

## સંદર્ભ
## બાહ્ય કડીઓ
* ગુજરાતીલેક્સિકન, ગુજરાતી ભાષાનો ઓનલાઇન કોશ
* ભગવદ્ગોમંડલ , ગુજરાતી ભાષાનો વિશ્વકોશ
* ઇન્સ્ટિટ્યુટ ઑફ જૈનોલોજી

શ્રેણી:ગુજરાતી વ્યક્તિત્વ
શ્રેણી:ઉદ્યોગપતિ
શ્રેણી:૧૯૨૨માં જન્મ
શ્રેણી:૨૦૧૩માં મૃત્યુ